
ŠVIESOS DARBO METUS PRADEDANT. 
Jau gelsta medžiai, tuštėja dirvos — artėja ruduo, lietin- 


gos dienos, ilgieji vakarai. Jau baigiasi laukų ir prasidės na- 
mų darbai, kuriems atlikti reikės mažiau laiko. Liks nemaža 
laisvų valandų. 

Skirkim tas visas laisvas valandas švietimuisi. Turime 
daug lavintis ir šviestis, nes tamsiam Žmogui sunku pasauly 
gyventi. Visi jį skriaudžia, išnaudoja ir nieks su juo nesiskai- 
to. Nelaimingos ir tautos, kurioms trūksta šviesos, 

Svietimosi reikalingumas tinkamai yra jau suprastas vi- 
sur ir nereikalauja įrodymų. 

Italijos diktatorius Mussolini, kartą atvykęs į jaunimo su- 
važiavimą, kuriame turėjo pasakyti programinę kalbą, bemaž 
nekalbėjo, tik, ištiesęs ranką, parodė knygą ir tarė: „Čia ieš- 
kokit kelių savo ir savo tėvynės garbingon ateitin“. Visi jį su- 
prato. Italija šiandie viena galingiausių ir šviesiausių valstybių. 

Tol ir pas mus bus varginga ir sunku — kol laikraštis ir 
knyga netaps artimiausiu kiekvieno jaunolio draugu ir vadovu, 
kol ir mūsų jaunimas neims ieškoti geroj knygoj kelių gere- 
snin rytojun. 

Miesto jaunimas gyvena patogesnėse sąlygose. Jis turi 
įvairių šviesos šaltinių: mokyklą, kiną, teatrą, jam daug len- 
gviau prieinama ir knyga. 

Tuo tarpu kiek blogiau kaimo jaunimui. Kaime daug kukle- 
sni šviesos šaltiniai. Ten svarbiausi lietuviškos šviesos židiniai, 
tai skaitykla ir d-jos skyrius, juose gaunamos knygos ir laikra- 
ščiai. Savų mokyklų labai maža, jų reikšmė lietuviškai kultū- 
rai nebedidelė. Išnaudokim tuos svarbiausius mūsų šviesos Ži- 
dinius — skaityklą ir draugijas. 

Kiekvienam jaunuoliui kila įvairių klausimų: kas, kur, 
kaip, kodėl? Reikia į tuos klausimus atsakyti. Gerai, jei kas 
nors išaiškina, bet dar geriau pačiam surasti atsakymą kny- 
gose ar laikraščiuose. Beieškodamas knygoje atsakymo šiam 
klausimui, užtiksi dar įdomesnių žinių ir jomis praturtėsi. 

Suradai atsakymą kuriam klausimui vienoj knygoj, pa- 
ieškok ką apie tai sako kita, trečia ir t.t. Sugretink tas žinias 
ir parašyk trumpą paskaitėlę. 

Ta paskaitėlė kaip tik tiks artimiausiam skyriaus susirin- 
kimui. Pirma, antra be abejo, bus dar nevisai tobula, bet tre- 
čia, ketvirta bus jau geresnė. Pradžioje bus sunkumų, ieškant 
medžiagos. Cia gali ateiti pagalbon skaityklos vedėjas ir nu- 
rodyti kaip, kur ir ko ieškoti. 

Taip jaunuolis padirbėjęs metus, kitus, atsakęs pats vieną 
kitą klausimą, paskaitęs susirinkime vieną kitą paskaitą, pačio 
parašytą, pralenks kitus, bus išsilavinęs ir apsišvietęs pilietis, 
o tada ir gyvens daug lengviau. 

Atostogų metu keliaudamas po Vilniaus kraštą užsukau 
į vieną lietuvišką sodžių. Prie kelio gražus sodas, pilnas vaisių. 
Gretimi sodai tušti. 

— Pasakyk, tautieti, kodėl Tamstos sode tiek vaisių, 
o kaimynų sodai tušti? —klausiu kieme stovintį šeimininką. 

— Tai staityklos nuopelnas, —atsakė šypsodamasis kokių 
aštuoniolikos metų jaunikaitis. 

— Kaip tai skaityklos? — klausiu toliau. 

— Ot, paprastai. Kartą nuėjau skaityklon,—ėmė pasakcti 
jaunikaitis, — ant stalo pamačiau knygutę „Gelbėkim sodus“. 
Pavarčiau, vėliau paskaičiau, perskaičiau kitą, o vieną net 
tris kartus skaičiau ir pradėjau tvarkyti sodą pagal knygų nu- 
rodymus. Kai sutvarkiau, atsirado ir vaisių. Seniau ir pas mus 
būdavo tuščia, kaip dabar pas kaimynus. 

— O iš kur gi išmokai pamidorus sodinti, — paklausiau, 
žiūrėdamas į randonuojančius darže pamidorus. 

— A, tai vitaminai, ir gi iš skaityklos. Ten buvo knygutė 

apie vitaminus, sužinojau, kad ir čia jų netrūksta. Perskai- 
čiau, kaip sodint, ir pamėginau. Pradžioje kaimynai juokėsi, 
kad dilges sodinu, bet kai rudenį gerai pasipelnijau, tai kiti- 
met pradėjo visas sodžius sodinti. 
„Stai tikras pavyzdys, kaip galima pasinaudoti skaitykla. 
Cia minimas jaunikaitis mokslų neėjo, o taip apsiskaitęs, kad 
gali ir turi apie ką net su agronomais kalbėtis ir diskutuoti. 
Dabar tas jaunikaitis studijuoja, kaip iš burokų pasidaryti 
cukraus. 

Nusistebėjau ir nudžiugau, kad taip sumaniai toks jaunas 
vyrukas tvarko savo gyvenimą ir lengvina ji knygos ir laikra- 
ščio pagalba. Tikrai graži ateitis jam šypsos. 

Daugelis jaunimo jau prenumeruoja laikraščius, bet ne- 
visi juos skaito. Peržiūrėt, permest akim, nereiškia dar skai- 
tyti. Reikia perskaityti taip, kad galėtum papasakoti kitam. 

Jaunimas gerokai prasilavintų, jei kiekviename skyriaus 
susirinkime kas nors iš narių sureferuotų, ką rašo mūsų lai- 
kraščiai. Vienas papasakotų, kas dedasi pasauly, kitas—Nepr. 
Lietuvoj, trečias — mūsų krašte. Susirinkimai būtų įdomūs ir 
labai naudingi tiems, kurie pasakotų, ir tiems, kurie klau- 
sytų. 

Taip per žiemą, per metus padirbėjęs jaunimas, iš tikro 
žymiai skirtųsi nuo nedirbusio. Gal toji pažanga iškarto bus ir 
nedidelė, bet bus ji tikra, o juk žingsnis po žingsnio ir šimtas 
kilometrų susidaro, tik reikia pasirižymo, tik reikia valios. 

Šiandis vargą vargstam. Vilniaus krašto lietuviai didesnį 
vargą vargsta, negu kitų tautų vaikai laimingesniuose kraš- 
tuose. O, rodos, ir pas mus taip pat saulutė šypsos, rodos, 
mūsų žemelė dažnai net derlingesnė negu kitur, rodos, lietu- 
vis ir siela kilnus ir kūnu sveikas, jis darbą mėgsta ir kan- 
trybės jam netrūksta, tačiau pas mus vargas. 

inoma, to vargo priežaščių yra daug. Kitos jų, atrodo, 
giliai įsišaknijusios ir sunkiai pešalinamos. Tačiau svarbiausia 
mūsų vargo priežastis — apšvietos stoka. Kai lietuvis pakan- 
kamai apsišvies, jis mokės sukurti sau geresnę būklę. Tik ne- 
gaiškim laiko, nes kiti mus pralenks ir paverš iš mūsų, kas 
geresnio. Juk ir šiandie jau lengvesnės duonos kąsnis mūsų 
krašte dažniausiai nebe lietuvio rankose, —tai mūsų praeities 
tamsumo pasėka. 

Pradedam naujus šviesos darbo metus. Ar bus gausi 
šviesos derliaus piūtis metų gale, — tai nuo kiekvieno mūsų 
priklausys. Nepamirškim amžinos tiesos—ką pasėsi, tą ir piausi. 

Pil. 

JONAS ČEKAUSKAS. 


ŽINOKIME. 


Kas nori gyventi, tas turi kovoti. 
Kas nori laimeti — nebijo kovos. 
Kas nori Tėvynei savajai aukoti, 
Tam kliūtys didžiausios kelių nepastos. 


Kas darbo tik ieško — visuomet ji randa. 
Gerai jį atlieka tik valios žmogus. 

Kas vargo verpetuos jėgas sau išbando, 
Tam laimė ant kelio ir džiaugsmas smagus. 


Kas didžias idėjas įkūnyti trokšta, 

Dėl jų vien gyvena — įvykdo tas jas, 

Nes kliūtys, lyg bangos nuo uolos atšoksta, 
Nuo vyro, kurs audžia kilnigsias gijas... 


Šiemet sueina 525 metai nuo Zalgirio mūšio, kuriame buvo sunai- 
kinta vylingų kryžiuočių galybė ir ilgiems amžiams sulaikyta vokiečių 
„Drang nach Osten“ (veržimasis į rytus). Tas istorinis mūsų bočių lai- 
mėjimas nulėmė lietuvių tautos ir visų kaimynių tautų likimą, todėl šių 
sukaktuvių proga naudinga ir įdomu tą didįjį įvykį prisiminti ir jį pa- 
nagrinėti. 

Viduramžiais dievobaimingi krikščionys keliaudavo į Palestiną — 
Šventąją Žemę—lankyti tų vietų, kur gyveno ir mirė Kristus. Tą kraštą pra- 
džioj valdė arabai, kurie netrukdė krikščionims melstis. Vienuoliktojo 
amžiaus pradžioje Palestiną užkariavo turkai, kurie ėmė persekioti mal- 
dininkus, varžyti jų keliones ir neleisdavo krikščionims nuvykti prie 
Kristaus grabo. 
> Tuomet radosi noras Europos tautose atimti iš netikėlių Šventąją 
Žemę. Šiam sumanymui pritarė ir popiežius. Kilo karai tarp Europos 
krikščiuonių ir Azijos muzulmonų. Tie karai tęsėsi apie du šimtu metų 
(1095 — 12/0). Vėliau buvo pavadinti Šventaisiais karais arba Kryžiaus 
karais. Sventoji Zemė iš karto buvo išvaduota, bet paskui vėl atiteko 
turkams. 

Kryžiaus karų metu daugybės žmonių iš Europos plaukdavo Pale- 
stinon, kur daugeliui tekdavo suvargti, sirgti ir žūti kovose su muzul- 
monais. Reikėjo kam nors atvykusius globoti ir jiems padėti. Tam tik- 
slui pradėjo steigtis dvasiškos brolijos-ordinai, kurių tarpe 1189 metais 
įsikūrė ir Vokiečių brolija vadinama: ,,„Teutonų Marijos Panos Brolija“. 
Tos brolijos nariai nešiojo baltus apsiaustus su juodais kryžiais, todėl 
vadino juos kryžiuočiais. 


*) Referatas, skaitytinas jaunimo susirinkimuose. 

; Atėmus turkams Šv. Žemę, visos tos brolijos persikėlė Europon. 
Cia atkeliavo ir kryžiuočiai. 

Tryliktojo šimtmečio pradžioje (1227 m.) Mozūrijos kunigaikštis 
Konradas, kariaudamas su prūsais, pasikvietė pagalbon kryžiuočius. Pa- 
vedė jiems valdyti savo žemes prūsų pasieny ir prašė ginti jas nuo 
prūsų užpuolimų. 

Kryžiuočiai ne tik gynėsi nuo prūsų, bet tuoj patys pradėjo pulti 
jų žemes. Kryžiuočių karas su prūsais buvo labai nuožmus ir ilgas, jis 
trūko 53 metus (1230—1283). Kryžiuočiai skelbė pasaulyje, kad einą prūsų 
krikštyti, o iš tikrųjų ėjo jų žemių plėšti, 


Draugijos užsienio lietuviams remti centro valdyba. Iš kairės dešinėn sėdi: 

dir. J. Vanagas-Simonaitis, Kauno miesto burmistras A. Merkys ir prof. M. 

Biržiška. Stovi ta pačia tvarka: insp. K. Kasakaitis, „Trimito“ redaktorius 

J. Kalnėnas, adv. R. Skipitis, V. Daudzvardas, dr. prof.K. Sleževičius. Šių 

asmenų rūpesčiu ir pastangomis 1935 metais rugpiūčio 11 — 18 dienomis 

Kaune buvo sukviestas pirmas pasaulio lietuvių kongresas ir įkurta viso 
pasaulio lietuvių sąjunga. 


Kova buvo nelygi. Kryžiuočiams nuolatos plaukė talkon iš visos 
Europos gerai ginkluoti kariai, kuriems pasižymėjus kovoje su prūsais, 
tuomet dar stabmeldžiais, buvo duodamas karžygio vardas, atlaidai ir 
kitokios dvasiškos malonės. Praėjus 50 metų beveik visa prūsų žemė 
buvo vokiečių-kryžiuočių rankose. Didesnė prūsų dalis buvo išnaikinta, 
o likusieji buvo priversti nešti sunkų vergijos jungą., Užėmę prūsus 
kryžiuočiai pradėjo pulti kitas Lietuvos žemes, ypač Žemaitiją. Šioje 
kovoje parėmė kryžiuočius kitas vokiečių ordinas — kalavininkai, kurie 
jau nuo 1225 metų buvo įsikūrę Livonijoje (dabartinėje Latvijoje). Ke- 
lius kartus puolė Zemaitiją patys vieni kalavininkai, bet visuomet že- 
maičiai juos atremdavo, o 1236 metais kalavininkai buvo visai žemai- 
čių sumušti. Sekančiais metais tos dvi brolijos-ordinai sudarė sąjungą 
ir jau iš dviejų pusių pradėjo pulti žemaičius. 

Daug teko su kryžiuočiais kovoti Mindaugui, Gediminui, daugiau- 
sia bet gi teko grumtis su vokiečių ordinu dėl žemaičių laisvės Kestu- 
čiui, kuris nesitraukė iš kovos lauko, ligi žilos senatvės. Tos kovos su 
kryžiuočiais, Kęstučiui žuvus, tartum testamentu skirtos, atiteko jo sū- 
nui Vytautui. 

Vytautas buvo netik gabus karvedys, bet ir geras politikas, todėl 
santykiuose su kryžiuočiais visuomet laimėdavo. Žygiuodamas į pietus 
ar rytus, kad netrukdytų jam kryžiuočiai, atiduodavo jiems žemaičius, 


Grįžęs vėl derėdavosi su kryžiuočiais, o deryboms nepavykus, kardu išva- 
duodavo žemaičius. 


Galutinai sutvarkęs didžiulės Lietuvos valstybės reikalus rytuose 
ir pietuose, Vytautas ėmė ruoštis į lemiantį žygį prieš kryžiuočius. 1409 
metais Vytauto remiami sukilo prieš kryžiuočius žemaičiai ir išvijo juos 
iš savo krašto. Buvo aišku, kad dėl to kils karas ir kad abi pusės pa- 
naudos jame visas turimas jėgas, atsives kovos laukan visus savo tal- 
kininkus. 


Kryžiuočiai, matydami, kad Lenkijos karalius Jogaila, Vytauto 
pusbrolis, talkininkaus Vytautui, užpuolė Lenkijos žemes — Dabrynės 
kraštą. Karas truko neilgai. Kryžuočiai užėmė Drezdenką ir Santoką. 
Padarytos paliaubos. Karas atidėtas metams. Staigus kryžiuočių puoli- 
mas buvo padarytas tam, kad atbaidžius lenkus nuo sąjungos su lietu- 
viais. Tačiau tas kryžiuočių žygis tik pagreitino Vytauto ir Jogailos su- 
sitarimą. 

Netrukus Vytautas ir Jogaila susitiko Brastoj, kur aptarė būsimojo 
karo su kryžiuočiais planus, Iš čia Vytautas išvyko Vilniun, o Jogaila 
į Lietuvos Kamiencą ir skubiai ėmė ruoštis karan. 1410 metais birželio 
mėn. pradžioje buvo paskelbta kariuomenės mobilizacija Lietuvoje ir 
Lenkijoje. Nesnaudė ir kryžiuočiai. Jie siuntė savo pasiuntinius į visas 
Europos valstybes, visur skelbdami, kad Lietuva ir Lenkija, išsižadėju- 
sios katalikų tikėjimo ir besirengiančios į kovą prieš visą krikščionišką 
pasaulį, o visų pirma prieš kryžiuočius. Daugelis kraštų kryžiuočių me- 
lams įtikėjo ir atsiuntė šimtus tūkstančių riterių jiems pagalbon. Tų 
metų liepos mėn, pradžioje abi pusės buvo visai pasiruošusios karui. 

1910 m. liepos 15 dienos rytą patekėjusi saulutė, žvilgterėjusi 

į Zalgirio apylinkes, nustebo. Neplati gėlių pievelė, apaugusi jaunučiais 
krūmokšniais skyrė dvi milžiniškas kariuomenes, kurios išdygo tamsią- 
ją naktį. 

Vienoje kalnuotoje pusėje juodavo apie 500 tūkstančių kryžių rite- 
rių apsiaustuose, blizgėjo prancūzų, anglų, vokiečių, vengrų ginklai, žven- 
gė ispanų žirgai, sunkiai žingsniavo vyriausias kariuomenės vadas, kry- 
žiuočių ordino magistras Urlich von Jungingen. 

Kitoje žemesnėje pusėje, dešiniame sparne, Laubnero ežero pak- 
rantėse tvarkėsi lietuviai, kairiajame sparne skubotai rikiavo savo eiles 
lenkų kariuomenės vadas, Krokuvos vaivada Zydramas iš Maškovičių. 
Viduryje šūkavo ant savo kareivių totorių chanas Saladinas, o netoli 
jų laukė pasiruošę čekai, smolenskiečiai ir kiti lietuvių talkininkai. Visur 
matėsi ant žirgo vyriausias karo vadas Vytautas, kuris rikiavo, tvarkė, 
ragino. Kariuominės užpakaly, milžinų pušų paunksny, palapinėje meldėsi 
lenkų karalius Jogaila. Sąjungininkai savo skaitlingumu prilygo kryžiuo- 
čiams, bet kai kurlos kariuomenės dalys, ypač totoriai buvo menkai 
ginkluoti. 

Lietuvos kariuomenė buvo išrikiuota trimis eilėmis. Tarp tų eilių 
buvo platoki tarpai. Mūšį turėjo pradėti dešinysis -- lietuvių sparnas. 
Jie turėjo suardyti priešo eiles. Pugplimui gi nepavykus, greitai pasi- 
traukti ir paskui tinkamu laiku vėl pulti priešą. 

Apie 3 val. po pietų pasigirdo trimito balsas, skelbiąs kovos pra» 
džią. Pirmiausia kautynės prasidėjo ietimis, paskui nuėjo darban kirviai, 
kardai ir kiti ginklai. Kryžiuočiai šaudė iš patrankų, bet be pasėkų, 
Pakilo didžiausias triukšmas, keik- 
smai maišėsi su mirštančių dėja- 
vimais ir maldomis. Viskas aplin- 
kui virė, kaip katile. Nelaimė tam, 
kas suklupo ar nukrito nuo arklio. 
Juos mindė ir priešai ir savieji, 
Didžiausias susirėmimas pradžioje 
buvo dešiniajame sparne. 

Ūmai perskrodė orą baisus 
kauksmas ir negirdėtas staugimas. 
Tai totoriai puolė kryžiuočius. Di- 
dysis magistras tuojau pasiuntė 
du atsargos būriu prieš totorius. 
Totoriai, kaip greit puolė, taip 
greit pradėjo trauktis atgal. Vy- 
tauto įsakimu pradėjo trauktis 
paskui totorius ir žemaičiai, nes 
Jiems gręsė apsupimas. Vokiečiai, 
pamatę besitraukiantį priešą, ėmė 
giedoti pergalės giesmę „Kristus 
kėlės“ ir pradėjo dar smarkiau 
pulti. Bet džiaugsmas buvo kiek 
ankstyvas. 


Pradėjo kovoti ir antroji ka- 
riuomenės linija. Vytautas visą 
laiką buvo kovojančių eilėse, įsa- 
kinėjo ir pats kovėsi. Jis visada 


spėdavo pribūti ten, kur buvo rei- AT SEES ; : ša 
Gražų tautiškai susipratusį Musteikos sodžių 


kalinga pagalba. (Gardino apskr.) dabina dailūs lietuviški kry- 
Po kurio laiko įvyko nepapras- žiai, kurių priešaky stovi dviskersinis 15 me- 
tas reiškinys. Šešiolika kryžiuočių try aukščio kryžius, pastatytas Šv. Kazimiero 
pulkų dar visai nedalyvavusių kau- D-jos skyriaus šių metų pradžioje. 
tynėse ėmė slinkti į kovos lauką. 
Pulkų priešaky jojo pats magistras Urlich von Jungingen. Besigrumen- 
čią kariuomenę apsupė vokiečiai iš visų pusių. Sąjungininkų kariuomi- 
nė jau pradėjo sviruoti, o samdiniai ėmė bėgti. Tik štai, visai neti- 
kėtai pasirodė su savo sutvarkyta pabėgėlių žemaičių kariuomene (tokia 
buvo jo taktika) Vytautas ir užpuolė iš užpakalio kryžiuočių kairįjį spar- 
ną. Kryžiuočiams šitas puolimas buvo visai netikėtas. Įvyko žiaurios 
žudynės. Lenkai, pamatę grįžusius žemaičius ir totorius, atgavo dvasią ir 
ėmė smarkiau kautis. Staiga subraškėjo lietuvio ietis, surėkė kryžiuo- 
čių magistras ir, pasruvęs kraujais, krito nuo arklio. Kryžiuočiai sumišo 
ir ėmė trauktis, Juos apėmė baimė, kurią sukėlė magistro žuvimas ir 
kurią dar labiau didino totorių staugimas. 

Prasidėjo baisios kryžiuočių skerdynės. Vienus guldė lietuvių, len- 
kų ir kitų kalavijai, kitus kilpomis smaugė totoriai. | 

Po valandos nutilo ginklų žvangėjimas. Pergalės džiaugsmo kupini 
rinkosi Vytauto kariai. Godžiai plėšė užmuštųjų šalmus, papuošalus ir 
ginklus totoriai, skaudžiai vaitojo sužeistieji, dejavo mirštantieji, padan- 
gėje klykė išalkę arai, krankė tupdami ant lavonų juodvarniai, o saulė, 
lyg pasibaisėdama žudinėmis, skubiai slėpėsi už miško, dengdama ilgu 
šešeliu kruviną karo lauką. 

Zalgirio mūšis vidurinių amžių istorijoje laikomas didžiausiu mü- 
šiu. Tais laikais, kaip tvirtina istorikas Koeleris, nebuvo taip didelio 
žygio, kaip Vytauto žygis ties Zalgiriu. Zalgirio mūšis tai buvo tautų 
mūšis, nes čia dalyvavo beveik visos Europos tautos. 2 

Sąjungininkai nevisiškai išnaudojo savo laimėjimą ties Zalgiriu. 
Vytautas su Jogaila galėjo paimti ir paskutinę kryžiuočių tvirtovę Mal- 
burgą ir pasidalyti tarp savęs jų žemes. Tačiau to nepadarė. Vytautas 
pasitenkino atgavęs Zemaitiją ir pašalines pavojų Lietuvai iš vokiečių 
pusės ilgam laikui. Jogaila taip pat pasitenkino atsiėmęs nuo jų savo 
žemes. 

Jeigu sąjungininkai būtų tuomet kryžiuočių ordiną išbraukę iš 
Europos žemėlapio, tai greičiausia nebūtų susikūrusi galinga vokiečių 
imperija, nebūtų buve didžiojo karo ir apskritai Europos tautų istorija 
būtų nuėjusi visai kita kryptim. 3 l 

Jeigu kryžiuočiai būtų laimėję Zalgirio mūšį, tai lietuvių tautą ir 
kitas kaimynines tautas būtų sutikęs senovės prūsų likimas, o vokiečių 
imperijos sienos būtų buvę nukeltos toli į rytus. 

Kaip matom, Zalgirio laukuose lietuviškas kardas suklupdė, išdi- 
džius vokiečius ir ilgam laikui sulaikė jų veržimąsi į rytus. Ties Zalgi- 
riu mūsų tauta nusipelnė amžinos garbės vainiką ir padėjo tvirtus pa- 
matus savo laisvei. A. B. 

LIETUVMYLIS. 
Skambėk, daina... 
Skambėk, daina, daina galinga, Seniau mūs’ bočiai taip dainavo, 
Po tėviškės plačius laukus, Kovon už laisvę traukdami, 
Skambėk, daina žavi, ugninga, Ir drąsiai su priešu kariavo, 
Prikelki Lietuvos vaikus... Tėvynės žemę gindami. 
Lai nuo dainų įkaista oras, Tėvai su daina nesiskyrė 
Teskamba girios ir šilai, Ir laimėj ir sunkiam varge, 
Lai lietuvius vėl ima noras Nors daugel jie kančių prityrė 
Dainuoti rytą ir vėlai.. Skriaudos ir paniekos drauge. 


Ir mes privalome dainuoti 
Gražias lietuviškas dainas, 
Dainuodami pirmyn žygiuoti 

Į mūs tautos giedžias dienas. . 

A. A. Emilija Vileišienė. 


Šių metų rugpiūčio 26 dieną atsiskyrė su šiuo pasauliu nenuvarg- 
stanti šio krašto veikėja a. a. Emilija Vileišienė. Visas jos gyvenimas 
tai kova už lietuvybę, už lietuvišką kultūrą ir už lietuvių teisęs. 

Gimė a. a. Emilija 1861 m. Besarabijoj. Mokslus ėjo Petrapilyje, 


kur uoliai dalyvavo lietuvių gyvenime, 1897 m, atvažiavo į Vilnių, kur 
gyveno ir kovojo iki pat mirties. 

1919 m. mirus jos vyrui An- 
tanui, kurs buvo žinomas Vilniuj 
daktaras, buvo Aušros Vartų lie- 
tuvių mergaičių bendrabučio ve- 
dėja. Karšta ir energinga lietuvė 
skiepijo tą dvasią ir savo auklė- 
tinėms. Tuo pat laiku pasižymi 
kaipo kovotoja už lietuvių teises 
bažnyčioje. Paskutiniu laiku rūpi 
nosi, kad Aušros Vartuose pasi- 
liktų lotyniškas pašaras. 

1920 m. teko ir Lukiškių ka- 
lėjime sėdėti. Iki paskutinių dienų 
uoliai dalyvavo lietuviškų draugijų 
steigime ir jų veikime, rinko aukas 
nukentėjusiems nuo karo šelpti. 
1928 m. važinėjo net į Ameriką 
rinkti lietuviams moksleiviams 
aukų. 

Daug labai rūpinosi jauni- 
mu, Oo ypač akademiniu, kuriam 
teikė ir dvasinės, ir materia- 
lės pagalbos. Atsidėkodama Vil- 
įniaus Lietuvių Studentų Sąjunga 

šrinko ją savo garbės nariu. Taip 
Pat buvo išrinkta ir Šv. Kazimiero 
D-jos garbės nariu. A. A. Emilija Vileišienė. 

Iškilmingos šios veikėjos lai- 
dotuvės buvo rugpiūčio 29 d. Pirma 
iš ligoninės buvo nulydėta šv. Mikalojaus bažnyčion, kur atlaikyta ge- 
dulingos pamaldos. Pamaldų metu giedojo vyrų choras, solo pagiedojo 
Kauno operos artistė Vincė Jonuškaitė - Zaunienė. Pamokslą pasakė 
vietos klebonas kun. Čibiras, apibudindamas Vėlionės garbingą asmenį. 
Pamaldose dalyvavo ir būrelis atvykusių iš Nepriklausomos Lietuvos— 
Velionės giminių ir kai kurių organizacijų atstovų. Eiseną į kapus vedė 
kun. Viskantas. Karstą nešė lietuviai studentai. Baigdamas atsisveikinimo 
žodį ant Velionės kapo kun. Viskantas pareiškė visų atvykusių iš Ne pr. 
Lietuvos giminių ir organizacijų atstovų vardu Vilniaus krašto lietuviams 
užuojautą. Po to dalyviai sugiedojo „Angelas Dievo“ ir Tautos Himną. 
Kapą pridengė 18 gražių vainikų. a 

ATEITIĖS KARAS. 


Neatsižvelgiant į tai, jog kasmet daromos įvairios taikos sutartys, 
karo pavojaus šmėkla neatstodama seka žmoniją. Karui artėjant, atran- 
dami vis nauji griovimo ir žūdymo tikslams technikos prietaisai. Da- 
bartis jau turi tą, ką prieš kelioliką metų buvo sukūrusi dailioji litera- 
tūra, rašytojų fantazija. 

Prieš kelioliką metų Wellsas savo romane „Pasaulių karas“, toj 
nuostabioj pasakoj apie žemės karą su marsiečiais, pirmą kart rašė 
apie chemijos laimėjimų pritaikinimą karui. 

„Marsiečių šoviniai dar žemėj nematyti, neregėti, smarkiai krisdami, 
suduždavo ir išmesdavo ištisus debesis sunkių juodų dujų, kurios pra- 
džioj kildavo aukštyn, kaip kokia tiršta migla, kuri paskui vėl nusileis- 
davo ir iš lėto paplysdayo po visą apylinkę. Gana buvo šiai miglai ką 
užgauti arba kam nors ją vienu įkvėpimu įalsuoti, tą žmogų ar gyvulį 
mirties spinduliai apgaubdavo“. 

Vakar dienos fantastas Wellsas šiandien tampa realistu. Tad verta 
susidomėti ir kitu jo veikalu: „Išvaduotas pasaulis“, kur jis aprašo bū- 
simą 1950 m. karą. Jei tik prieš dvidešimt metų praužęs karas buvo 
mašinų karas, kurį sudarė įvairūs griovimo prietaisai, tai ateities karas 
visai priešingas reiškinys. Milžiniškas šimtatonines patrankas ir tankus 
pakeis nematomi eteriniai spinduliai ir dujos. Eteriškas lengvumas — 
pirma ateities karo savybė. Kita savybė: tyla, nuostabi ir keista, nepa- 
prasta ir slėgianti tyla. „Mirtis bus visiškai tyli... nežmoniškas buvusio 
karo dundėsys ir absoliutiška, iškilminga ateities karo kapų tyla“ —koks 
priešingumas. 

O pereinama čia nuo nepaprastai sunkaus, į nepaprastai lengvą, 
nuo pragariško traškėjimo į iškilmingą tylą, nuo armijų ir karvedžių 
karo, į profesorių karą. 

Kitas vokiečių rašytojas Adolfas Riflingas savo knygoj „Ateities 
karas“ stengiasi praskleisti nepermatomą ateities uždangą. 


Pasiremdamas dabartiniais chemijos laimėjimais, Riflingas vaizduoja 
skaitytojui pasibaisėtinas scenas. 

Savo pasakojimą autorius pradeda susitikimu su seneliu prancūzu; 
tas susitikimas įvyksta vienam Šveicarijos viešbuty kalnuose „kur ga- 
lingas pavasaris dvelkia gyvybine jėga, kur svaigsta žmogus vidudieny 
nuo saulės, o vidunaktyje nuo gėlių kvapo“. Senelis labai juokingas, 
judrus, piepus ir linksmas žmogus. Kartą, kai buvo gegužės mėnesio 
vakaras ir kai pavasario kvapai pripildė atvėsusį orą, šis senelis, išgėręs 
daugiau, kaip kad prastai išgerdavo, tapo labai kalbus ir linksmai juokau- 
damas pasakojo apie artimos ateities karą. Pasirodė, jog linksmabuūdis 
senelis yra chemikas, jo vardui bus lemta ateityje pagarsėti pasaulyje. 


„Kas Fošas ir visi šitie išgarsintieji jūsų mzršalai? — sako jis. — 
Štai mes jums tikrą karą parodysim su tikromis baisybėmis! Mes žūdy- 
sim po vieną milijoną žmonių per valandą — cha, cha, cha!!“. 


Senelis chemikas linksmai pasakoja apie būsimą neišvengiamą 
cheminį karą. Ateities karas vyks ne fronte. Naujas karas užsiliepsnos, 
staigiai. Staiga nežinia iš kur atsiras dujų debesys, be jokio garso 
skverbsis dujos visur, nuo jų nepasislėpsi. Mirties patiesalu nuklos 
pasmerktąjį miestą: visuose jo namuose, gatvėse, soduose, lovose, 
kėdėse — visur bus pilna lavonų. 


"> z 2 zS 


Tačiau ne visos dujos skausmingą, naikinančią mirtį neša. Esama 
dar ypatingų dujų—psichinių dujų. Čia Riflingas numato tikras ateities 
cheminio karo perspektyvas, toks karas galimas ir įvykdomas. Jau praŭ- 
žusio karo metu vokiečiai turėjo juokdinančias dujas; tai ir yra tos 
psichinės dujos. Ateities karui šis ginkas dar labiau bus patobulintas. 
Įsivaizdinkit dešimts ar šimtą tūkstančių juoku kvatojančių kareivių. Šis 
juokas labai užkrečiamas: juo užsikrečia vienas žmogus nuo kito, kuopa 
nuo kuopos, pulkas nuo pulko ir t.t. Visa armija lyg pasiutusi kvatoja. 
Nesuvaldomas kvatojimas išsiveržia iš šimtų tūkstančių gerklių, per de- 
šimtį mylių klega klaikus kvatojimas, kamuojantis kvatojimas. Žmonės 
jėgų netenka besijuokdami; jie jau mato besiartinančią mirtį, tą neiš- 
vengiamą, linksmą visuotinę mirtį — jie visi iki vieno prisikamavę ją 
mato, jos laukia ir kvatoja. 


„Sveikame kūne — sveika lietuviška dvasia“, tarė Randamonių sodžiaus 
(Gardino apskr.) jaunuoliai ir energingai ėmėsi sporto, 


Riflingas bijo, kad dabartinis žmonių pasaulis su visa jo tūkstančių 
metų kultūra nepavirstų per vieną cheminio karo dieną vienu lavonynu. 
Iš nuostabių laimėjimų ir įveikimų žmonija staigiai parblokšta sugrius 
į bedugnę. Iš stebuklų amžiaus, nuo radio, nuo elektros, amžiaus griš vėl 
į akmens, olų, gyvuliško gyvenimo amžių. Kiekvienu momentu tas bai- 
sus faktas galįs įvykti. Tik maža žmonių dalis pasislėpusi olose su 
vandens: ir valgio atsarga galės gyva išlikti. 

Toks yra vokiečių rašytojo kūrinys, kuriame žūsta žemės rutulio 
paviršiaus pasaulis, o požemio urve gelbsti savo gyvybę žmogus. 

Kitas dabartinis rašytojas Arturas Golitčeris numato tą patį: 

„Dar vakar dieną miestas žėrėjo šviesos reklamomis... — šiandien 
nelaimę lemianti žalsva migla kybo ore ir plisdama apsiaučia visą miestą. 
Ji visur slenka ir visiems kvapą užgniaužia: šviesos bijantiems kurmiams 
ir arams, pudrotoms ir dažytoms lėlėms... ji visur persekioja ir visur 
įsiskverbia: net į slapčiausius požeminius urvus, katakumbų slaptukes, 
ji pasiveja ten visa, kas gyva, suspaudžia jiems gerklę ir metodiškai 
drasko organizmo audinius, raumenis, kaulus...“ 

Jaudinantį vaizdą piešia Bacheris: 

„Prasidėjo pirmoji baisių oro kovų fazė, šioms kovoms buvo lemta 
išspręsti tolimesnį Amerikos likimą. Apačioj, žemėj judėjo mechaninės 
armijos: tankai, šarvuotieji traukiniai, automobiliai, milžiniški dūmų bei 
nuodų kamuoliai ir bangos ritosi žeme... nuodų debesys apgulę laikė 
zemę. Ištisi miestai skendo dujų jūrose... gėlės, miškai, pievos nusidažė 
įvairiomis spalvomis: žaliomis, mėlynomis, violetinėmis. Dujos sukūrė 
nuostabiausį spalvų žaidimą. Ištisas apylinkes gaubė mirštamo miego 
skraistė“. 

Iš to veikalo kyšo mintis, jog visokių konferencijų nutarimai drau- 
džią dujų karą, esą liks tik popieryje. Jei valstybė ateities kovoj norės 
tapti nugalėtoja, ji panaudos dujų galybę iki galo. Visos idėjos, visi 
argumentai prieš karą leistini tik iki tam tikro momento, būtent: iki 
karo paskelbimo, kada prasidės baisi kova dėl viešpatavimo pasaulyje. 

Vokiečių mokslininkas Hans Dominik romane „Mirties spinduliai“ 
aprašo karą 1955 m. tarp Amerikos ir Anglijos. Tačiau jaunas inžinie- 
rius Bursfeldas nori padaryti, kad karas techniškai taptų visai negalimas. 
Išranda mirties spin.ulius ir paleidžia juos į Anglijos ir Amerikos laivyną. 
Šie spinduliai abiejų priešininkų laivuose paraližuoja mirties mašinas. 
Ypač įdomūs tie romano puslapiai, kur vokiečių rašytojas aprašo nusi- 
minimą tų, kuriems atimta galimybė pradėti jūros mūšį Atlanto vande- 
nyno plotuose. Anglų ir Amerikos laivų komandos siunčia radio prane- 
šimus savo valdžioms: „...Esam pasiruošę mūšiui. Šūvio atstumas mus 
teskiria nuo priešo. Patrankos neveikia. Torpedos sugadintos“ ir t. t. 
Mirties spinduliai baisiai nubaudžia priešus. Komendantas matė, kaip 
aeroplanas jo akyse virto garu, o paskui iš jo nieko nebeliko. 

Kai jis pats pateko į degančių spindulių pluoštą tai akymirksnyj 
užsidegė jo drabužiai. Jis dar norėjo grįžti, o jau buvo nebegyvas: su- 
degė, virto anglimi, pelenais. Visa tai atsitiko greičiau, negu mintis 
apie pavojų spėjo pasiekti jo smegenis. 

Amerikos rašytojas London apysakoj „Nematytas užpuolimas“ 
aprašo Europos ir Kinijos karą, per kurį europiečiai iš orlaivių mėto 
mažučius stiklinius vamzdelius, panašius į žaislelius. Iš sudužusių vamz- 
delių po visą kinų šalį paplinta baisiausių ligų epidemijos. Šimtatoninės 
patrankos buvo tik žaisleliais palyginus su mikroorganizmu pripildytais 
vamzdeliais. Bakterijos irgi patenka į karo technikos arsenalus; čia joms 
užleidžiama garbinga vieta: plieno, švino ir sprogstamų medžiagų kalnai 
užleidžia joms prideramą vietą beprotiškojkovoj dėl viešpatavimo pasaulyje 

Visi šie rašytojai piešia XX amž. vidurio pasaulinio karo paveikslą. 
Šiame kare naudojamasi atomine energija. Atominės jėgos viską ardo 
ir griauna. Jų veikalų šiurpulingi paveikslai rodo, kaip žūsta civilizacijos 
centrai. Paryžiaus, Berlyno likimas primena Pompėjos likimą. Niekas 
negali išsigelbėti nuo atominių bombų: joki pasyvaus pasipriešinimo 
būdai ar priemonės, jokie šarvai čia nepadeda. Kuone žaibo greitumu 
lakstą ore aeroplanai sėja mirtį ir katastrofas po visą pasaulį. 

Dar vienas labai galimas karo technikos prietaisas, kuris ateityje 
karą gali padaryti ne mažiau keistą ir pasibaisėtiną, kaip chemijos ar 
spindulių bei bombų demonai. Tas ateities artilerijos ginklas tai elektro- 
magnetinės patrankos. Jos atidengia naujas griovimo ir ardymo per- 
spektyvas. Tos keistos išvaizdos patrankos be jokio garso mėtys milži- 
niškus šuvinius už tūkstančių kilometrų. Tos patrankos galės pražudyti 
visus pramonės ir kultūros centrus, kurios gali šaudyti iš anos pusės 
jūrų, dykumų ir vandenynų. Bet kažin ar taip bus. Alfas. 

JONAS ČEKAUSKAS. 
Brangusis jaunime! 


Kol karšta dar širdis, Jei kas dirbtų tiktai 
Kol šviesi dar akis, Vien dėl to, kad už tai 
Darban stok, brangusis jaunime! Būtų atlygis geras paskirta — 
Gal išblės ši naktis, Lai tas žino, vistiek 
Gal laimužė prašvis, Eis toks darbas perniek, 
Juk laimei sukurti mes gimę... Neturėdamas pamato tvirto. 


Tuomet daug bus naudos, 
Kai darban visi stos, 
Didžia meile širdis pasipuošę. 
Tada džiaugsmo daug bus, 
Nugalesim vargus, 
Kurie kelią pastos mūs žygiuose. 

PASKUTINĖ PAMOKA. 


Tą rytą aš pasivėlinau į mokyklą ir bijojau, kad nebūčiau baramas 
mokytojo Hamelio, o juo labiau, kad jis turėjo klausinėti iš gramatikos 
apie veiksmažodžių taisykles, o aš nemokėjau jų nei pradėti. Jau buvau 
sumanęs visai neiti mokyklon ir bėgti pasivaikščioti po laukus. Oras 
buvo taip šiltas, saulė švietė taip skaiščiai. Buvo girdėti, kaip pagiryje 
čiauškėjo ir švilpavo juodieji strazdai ir kaip pievoje, už lentų piovy- 
klos, mokėsi muštrų prūsų kareiviai. Visa tai mane viliojo labiau, negu 
veiksmažodžių taisyklės; tačiau sugebėjau pasipriešinti tokiam savo 
geismui ir bėgte nubėgau mokyklos link. 

Eidamas pro valščių pamačiau daug žmonių, sustojusių ties stulpu, 
ant kurio buvo lipdomi pranešimai. Jau dveji metai praslinko, kaip iš 
ten, iš tos vietos mums ėjo vis blogų žinių: apie pralaimėtuosius mū- 
šius, apie naujus maisto ir pašaro pareikalavimus ir aš nesustojęs pa- 
galvojau: „Kas gi dabar ten?“ 

Paskui, man bėgant per rinką, kalvis Wachteris, beeinąs taip pat 
su savo mokiniu pranešimo skaityti, šūktelėjo: „Nesiskubinki taip, ma- 
žyti! Dar tu ir be to nueisi peranksti ten, savo mokyklon!“ 

Aš pamaniau, kad jis tyčiojasi iš manęs, ir sunkiai kvėpuodamas 
įbėgau nedidelin Hamelio kiemelin. 

Paprastai pamokų pradžioj būdavo tiek triukšmo ir klegesio mo- 
kykloj, kad net gatvėj girdėdavos, kaip mokiniai, pirštais užsikimšę 
ausis, visi drauge kartodavo balsiai užduotąsias pamokas, kad geriau 
jos išmokus, kaip mokytojas savo didele linija mušdamas į stalą, šauk- 
davo: „„Sėdėkite truputį ramiau!“ 

Tariau, kad tokiam triukšmui esant, man pasiseks nematant atsi- 
sėsti savo suole: bet tą dieną buvo visai ramu, it sekmadienio rytą. 
Langas buvo -atdaras, ir aš pamačiau draugus tyliai sėdinčius savo vie- 


tose, 0 poną Hamelį vaikščiojantį skersai ir išilgai klasės su savo bai- 
sia geležine linija po pažastim. Galite lengvai įsivaizdinti, kaip aš bu- 
vau paraudonavęs ir kaip drebėjau iš baimės! 

Bet ne, nieko! Ponas Hamelis pažiūrėjo į mane ne piktai ir pra- 
tarė labai maloniai: „Eik greičiau, sėskis, Pranuti! Mes jau esame pra- 
dėję be tavęs“. Aš priėjau prie suolo ir tuojau atsisėdau. Tik tada, šiek 
tiek atsikvošėjęs iš išgąščio, aš pastebėjau, kad mūsų mokytojas buvo 
apsivilkęs dailiu žaliu apsiaustu, užsirišęs gražų kaklaraištį ir užsidėjęs 
juodą šilkinę kepuraitę, gražiai išsiuvinėtą, kurią jis devėdavo tik tuo- 
met, kai atvažiuodavo inspektorius, arba kada mokslo metų pabaigoj 
buvo dalijamos dovanos. Be to, visa mūsų mokykla buvo kažkaip nepa- 


Nusipelnęs Bažnyčiai ir lietuvių tautai Adutiškio blebonas kun. Benediktas 

Krištopanis savo bičiulių būry paskutinėmis dienomis Adutišky. Vyskupo Jalb- 

žykovskio įsakymu, kun. Krištopanis š. m. rugpiūčio mėn. paliko savo mylimą 
Adutiškio parapiją, kurioje sėkmingai darbavosi 35 metus. 


prasta ir iškilminga. Tačiau, kas labiausiai mane nustebino, tai mūsų 
kaimiečiai: senis Hauser'is, užsidėjęs savo triragę kepurę, būuvusis me- 
ras, buvusis laiškanešys ir dar keli kiti, kuriuos aš pamačiau tyliai sė- 
dinčius mokyklos gilumoj, paskutiniuos, paprastai tuščiuos, suoluos. 
Visi jie buvo nuliūde. Senis Hauseris buvo atsinešęs seną elementorių, 
apkramtytais kampais, ir atsidengęs jį laikė ant kelių. Ant jo atidengtų 
lapų gulėjo dideli akiniai. 

Kol aš į visa tą žiūrėjau, Hemelis atsistojo ant katedros ir tuo 
pat maloniu ir iškilmingu balsu, kuriuo jis šiandien mane sutiko, pra- 
tarė į mus. 

„Mano vaikeliai, štai paskutinį kartą aš jus mokinu. Yra atėjęs iš 
Berlyno įsakymas nuo šio laiko mokyti vien vokiškai Alzaso ir Lota- 

ringijos mokyklose. Rytoj atvažiuos naujas mokytojas. Šiandien bus pa- 
skutinė prancūzų kalbos pamoka. Prašau atidžiai klausyti“. 

Šitie keli žodžiai, it šiurpulys nukratė visą mano kūną. O štai ką 
tie nedorėliai paskelbė ties valščium. Mano paskutinė prancūzų kalbos 
pamoka. O aš nemokėjau dar gerai prancūziškai rašyti ir daugiau ne- 
bepramoksiu niekados. Nejaugi man reikės tenkintis tuo, ką buvau iš- 
mokęs. Kaip aš gailėjausi dabar praleisto laiko, kaip aš pykau ant sa- 
ves, kad beieškodamas paukščių lizdų arba bečiužinėdamas Saaros upė- 
je tiek laiko veltui praleidau. Mano knygos, kurios prieš tai buvo 
tokios sunkios, mano gramatika, mano šventoji istorija atrodė man 
tartum seni draugai, su kuriais buvo taip sunku persiskirti. Taip pat ir 
su Hameliu. Viena tik mintis, kad jis greitai išvažiuos, kad aš jo jau 
nebematysiu, vertė mus užmiršti ir jo liniją, kuria jis mus plakdavo. 
Vargšas žmogelis! Norėdamas padaryti savo paskutinę pamoką iškil- 
mingesne, jis buvo apsirengęs gražiais šventad:enio rūbais. Dabar su- 
pratau, kodėl tie kaimo seneliai sėdėjo salės gilumoj. Tartum ir jie gai- 
lėjosi, kodėl dažniau neateidavo į šią mokyklą. Dabar jie norėjo tuo 
padėkoti mūsų mokytojui, kad jis keturias dešimtis metų gerai tarnavo, 
atiduoti paskutinę garbę žūvančiai tėvynei. 

Taip pasinėręs mintyse išgirdau savo pavardę. Ątėjo man eilė 
atsakinėti. Visa būčiau atidavęs, kad tik galėčiau išpasakoti tą garsią 
veiksmažodžių taisyklę, balsiai, aiškiai, be jokios klaidos; bet iš pirmų 
žodžių viskas sumišo galvoj, ir likau bestovis, nebylys, svyruodamas 
savo suole. Ąkių, kurios buvo pilnos ašarų, negalėjau pakelti. Išgirdau 
poną Hamelį kalbant: 

— Aš tavęs nebarsiu, mano Pranuti, tu ir be to jau gana esi nu- 
baustas... pats matai. Kasdien sakoma: „O aš turiu dar laiko, išmoksiu 
rytoj“. Ir paskui pats matai kas darosi. Tai buvo didelė Alzaso nelaimė, 
kad jis švietimą atidėliodavo sekančiai dienai. Dabar šie žmonės turi 
teise mums pasakyti: „Kaip? Jūs norite vadintis prancūzais, o nemokate 
nei skaityti, nei rašyti savo kalba. Ir čia dar ne tik tu esi kalčiausias, 
mano mielas Pranuti. Mes visi turime patys save kaltinti. Jūsų tėvai 
nelabai brangino švietimą ir nenorėjo jumyse matyti šviesius žmones. 
Jie verčiau siųsdavo jus žemės dirbti, arba bandą ganyti, kad uždirbtų 
keliais skatikais daugiau. O aš pats ar neturiu už ką save kaltinti? Ar 
aš nesiųsdavau dažnai jūsų laistyti mano daržo mokslo metu. Arba no- 
rėdamas meškerioti, ar aš drovėjausi paleisti jus anksčiau namo? 

Paskui žodis po žodžio Hamelis pradėjo mums aiškinti apie pran- 
„cūzų kalbą, kad tai dailiausia ir aiškiausia kalba, kad jos reikia tvirtai 
aikytis ir niekados neužmiršti, nes jei kuri tauta pakliūvanti vergovėn, 
tai kol ji laikosi savo kalbos, tai turi lyg savo kalėjimo raktą... 

Raigęs paėmė gramatiką ir perskaitė mums pamoką. Aš labai ste- 
bėjausi, kaip viską puikiai supratau. Viską, ką jis mums sakė, atrodė 
taip aišku ir suprantama. Niekuomet aš dar neklausiau taip atsidėjęs 
ir niekados dar jis taip kantriai neaiškino. Tartum prieš pasitraukdamas 
norėjo jis suteikti mums visas savo žinias. Pamokai pasibaigus ėmėme 
rašyti. Šiai dienai Hamelis buvo mums paruošęs naujų pavyzdžių, kurių 
viršuj buvo parašyta dailiomis, apskritomis raidėmis: Prancūzija — Alza- 
sas. Vertėjo pažiūrėti, kaip mes atsidėję rašėme ir kokia tyla viešpa- 
tavo. Buvo girdėti tik plunksnų girdždėjimas. Per atdarą langą buvo 
įskridęs į mokyklą vabalas, bet niekas į jį ir nepažiūrėjo. Patys mažieji 

vedžiojo savo lazdytes taip uoliai, sąžiningai ir drąsiai. Ant mokyklos 
stogo tyliai brukavo karveliai, ir aš juos išgirdęs tariau sau: 

— Nejaugi ir juos privers brukuoti vokiškai? 

Laikas nuo laiko pakeldamas akis nuo rašomojo puslapio, išvys- 
davau- Hamelį sėdintį savo katedroj akimis įsmeigtomis į aplinkinius 
daiktus, tartum norėjusį savo žvilgsniu nusinešti su savim visą namelį. 
Keturios dešimtis metų buvo toj pačioj vietoj, turėdamas priešaky savo 
kiemelį. Suolai mokykloj nuo ilgo vartojimo buvo apsitrynę ir blizgėjo. 
Kieme augo dideli lazdynai, o apvynys jo rankomis sodintas, savo ša- 
kelėmis ir lapais apkabinęs langą pasiekė patį stogą. Kaip gaila buvo 
jam visa tai palikti. Kaip skaudu jam buvo girdint, kaip sesuo vaikš- 
čioja virš kambario ir raišioja daiktus: jau rytoj turėjo jie iš čia išva- 
žiuoti, persiskirti visam laikui su šiuo kraštu. Jam betgi užteko drąsos 
baigti pamoką. Po rašomojo darbo turėjome dar istorijos pamoką; po to 
mažiukai visi drauge skiemeniavo: ba, be, bi, bo, bu. Kambario viduryj 
senis Hauseris užsidėjęs akinius ir laikydamas abiem rankom elemen- 
torių, tarė raides kartu su jais Matėsi, kaip atsidėjes stengėsi jas gerai 
ištarti. Jo balsas iš susijaudinimo drebėjo. Jo skaitymas buvo taip kei- 
stas, kad norėjosi kartu verkti ir juoktis. O, kaip aš puikiai atsiminsiu 
šią paskutinę pamoką!... 

Staiga bažnyčios laikrodis išmušė dvyliką; varpai pradėjo skam- 
binti „Angelas Dievo“. Tuo pat laiku už mūsų langų pasigirdo prūsų 
kareivių trimitai, kurie grįžo pabaigę mankštimus. Hamelis pabalęs 
atsistojo ant savo katedros. Niekuomet jis man neišrodė toks didelis... 

— Mano draugai — pratarė jis — mano draugai, aš... aš... Bet bal- 
sas jo užsikirto, ir jis nebegalėjo baigti pradėto sakinio. Tada, atsigrį- 
žęs į klasės lentą, paėmė kreidos gabalą ir paspaudęs parašė didelė- 
mis raidėmis: „Tegyvuoja Prancūzija“! 

Paskui liko bestovįs savo vietoje, galva atsirėmeęs į sieną ir, ne- 
tardamas nė žodžio, mostelėjo mums ranka ir mes supratom: „Viskas 
pabaigta... eikite!“ 

A. Daudet. 


ODVDFAVAYAADVAVAVALVAFVUAVAPAVAVAV0) 
JONAS CEKAUSKAS. 


Aukštyn širdis. 


Aukštyn širdis, brangūs broliai, Aukštyn mintį prie Aukščiausio, 
Mes galingi, mes jauni! Kai skausmai krūtinę spaus — 
Ženkim laimėn stipriais šuoliais Jis atsiųs malonių gausių 

Tyro džiaugsmo kupini. Mums iš aukštojo dangaus. 


Aukštyn siekius, kol širdyje 
Dar skaisti jaunystė žydi. 

Lai visi skausmai užgija, 

Lai mūs žygius džiaugsmas lyd'. 

Pasaulis iš 92 plytų. 

Pažvelgę apie save, mes matom nesuskaitomą daugybę įvairių 
įvairiausių dalykų, kurie skiriasi vienas nuo kito. Tačiau visi šitie, ro- 
dos, taip įvairūs ir vienas į kitą nepanašūs savo išviršine išvaizda. ir 
savumais dalykai, susidaro iš nedidelio skaičiaus medžiagų, kurios va- 
dinamos elementais arba pradais. Pradai yra nedalomos, vieningos 
medžiagos. Pavyzdžiui, vanduo, paleidus per jį tam tikrose mašinose 
elektros srovę, išsiskiria į dviejų rūšių dujas: vandenilį ir deguonį. Ir 
vienos ir kitos šitos dujos labai dega, o jas sudėjus pasidaro vanduo, 
kuris ne tik nedega, bet ugnį gesina. Vandenilio ar deguonio jau į jo- 
kias sudėtines dalis išskirti negalima. Tai vieningos medžiagos — pradai: 


Tai ne Afrikos didieji miškai, o gražus lietuviškas šilas (Marcinkonių valšč.), 


išvingiuotas Katros upokšnio, per kuri keliasi miškų mėgėjai — mūsų 
studentai ekskursantai, 


Taipogi, darydami visokius bandymus su gryna geležim, auksu, 
sidabru, variu, švinu, cinu, siera, matom, kad tai nesudėtinės, bet vie- 
ningos medžiagos—-pradai. Tokių pradų arba elementų mokslas iki šiol 
žinojo 90. Iš jų yra sudarytas visas pasaulis, ne tik visa mūsų žemė, 
bet, spėjama, ir visi kiti dangaus kūnai: saulutė, mėnulis, žvaigždės, 

Reikia pažymėti, kad šitų pradų kiekis pasauly labai nevienodas 
Vienų yra labai daug ir jie visur randami, kitų visiškai mažai. Iš 90 ži- 
nomų pradų, tik 14 yra gamtoj plačiai pasiskleide. Kitų yra visiškai 
nedaug. Kai kurių yra tik nežymūs pėdsakai. Pavyzdžiui, visas, rodos, 
taip įvairus žemės paviršius, ta mūsų žemelė, susideda tik iš 8 pradų. 
Daugiausia yra deguonio, kuris yra susijungęs įvairiausiomis proporcijo- 
mis su kitais pradais. Deguonis sudaro apie pusę mūsų žemės paviršiaus. 

Antroj vietoj eina silicijus. Šitas pradas yra svarbiausioji dalis 
smėlio, žvyrio, akmenų, uolų. Jis sudaro apie ketvirtadalį žemės pavir- 
šiaus. Toliau eina aliuminijus (svarbiausia molio dalis), geležis, kalcijus 
magnezija, natrijus ir kalijus. Štai iš šitų negausingų pradų ta „motina 
žemelė“! 

Vanduo, kaip sakyta, susideda iš vandenilio ir deguonio. Oras iš 
azoto, deguonio, angliarūkšties ir po trupučiuką kitų dujų. Gyvenantieji 
kūnai, kaip augalai ir visoki gyviai, taipogi ir žmogus, yra įvairiau su- 
dėti. Gyvuose kūnuose yra daugiausia deguonio, vandenilio (vanduo) 
ir arynanglio. Gyvulių ir žmogaus kūnuose vra dar geležies, vario ir 
kitų pradų po truputį. 

Visi kiti pradai pasitaiko retai, kai kurie labai retai, kaip; neon, 
xenon, ruthenium, samarium ir kiti, 

Pamatinis visų pradų skirtumas — tai jų atominis svoris, kuris pa- 
reina nuo sudėtinių prado dalelių atomų prigimties. Lengviausius ir 
paprasčiausius atomus turi vandenilis, o sunkiausius ir sudėtingiau- 
sius — uranas. Pradų atominis svoris eina aukštyn tam tikra tvarka, 
kurią atidengė ir nustatė rusų mokslininkas Mendelėjevas dar 1870 
metais. Tada buvo žinomi tiktai 63 elementai arba pradai. Prisilaikant 
Mendelėjevo nurodytos tvarkos, mokslininkai ieškojo ir rasdavo vis nau- 
jus pradus. Iki 1900 metų buvo surasta jau iki 80, o nuo to laiko atra- 
sta dar 10. Taigi, iki šių metų viso pradų buvo žinoma 90. Tačiau, mok- 
slininkų apskaičiavimas rodė, kad turi būti 92 pradai. 

Dabar neseniai Amerikoj du mokslininkai profesorius Morfi ir dr. 
Alisonas atrado rūdoj dar vieną pradą, kurį pavadino ekacezium. Tai 
labai sunkus, panašus į platiną, tik daug sunkesnis metalas. Jis užima 
vietą pradų eilėj paliai radiumą ir turi 87 numerį. 

Dabar, sekant Mendelėjevo ir kitų mekslininkų lentele, trūksta tik- 
tai vieno paskutinio prado nr. 85. Kaip jis bus surastas, tada bus žino: 
mos visos plytos, iš kurių pastatyta ne tik mūsų žemė, bet gal ir vi- 
sas pasaulis ir visa visata. Mokslininkai tvirtina, kad uranas, sunkiau- 
sioji pasaulio plyta, yra paskutinė. Daugiau, dar sunkesnių už uraną, 
bent mūsų žemėj, nėra. Dabar laukiama, kas suras paskutinę nežinomą, 
būtent numerį 85, pasaulio plytą. 


JONAS CEKAUSKAS. 
Ilgesys. 
Žiūrėjo i žemę išblyškęs mėnulis, 
Palangėj šypsojos balti jazminai. 
O ilgesys slėgė man širdį užgulęs. 
Ko tuomet ilgėjaus? Neklauski — žinai... 


Vaidenosi man tavo žydriosios akys, 

Lyg rytą pražydę žibučių žiedai. 

Gal būčiau aš tuomet tau daugel pasakęs .. 
Vai ko, tu brangiausia, svetur išskridai? 


Sirdis mano plakti tau vienai norėjo 

Ir būt prie tavęs taip arti, taip arti... 
Palangej tik krūmai lingavo nuo vėjo, 
Krūtinėje rangės dalužė karti... 

PASIAUKOJIMAS. 


Jų buvo vienuolika žmonių, vienuolika vyrų. Visokių: jaunų, suaus 
gusių, baigiančių senti. Vienų akyse dar degė vilties ugnelės, dar spin- 
dėjo pasiryžimas. Antrų — beliko tik šaltas bejėgiškumas, tik skaudus 
nusivylimas. O trečių akys buvo jau visiškai išsekusios be jokios vilties, 
be jokių užsimojimų. Drumsti, purvu užslinkę šaltiniai — buvo jų akys. 
Ir iš tikrųjų. Juk jų gyvenimas buvo toks purvinas, toks skurdus. Juos 
visus smaugė šaltais, geležiniais nagais žiauri, negailestinga gyvenimo 
tikrovė. Vieni dar gynės, antri buvo jau įveikti, o tretieji baigė dusti. 
Tačiau koks čia skirtumas? Ar ne vistiek? Juk visų vienoda dalia, 
visų tas pats galas, ankščiau ar vėliau žūti nugalėtiems. Ir tas tamsus, 
juodas savo likimo nujautimas juos dar labiau slėgė. Jie visi — visi 
vienolika gyvų -stovėjo gatvės kampe. Atrodė, lyg mūšy įveiktos ka- 
riuomenės nelaisvėn paimtas būrys. Taip jie buvo sumenkę, skurdūs 
ir baikštūs. 

Ankstus rytas. Šiurpus, aštrus žiemos vėjas žarstė sniegą ir suko 
sušalusių, smulkių, lyg miltai snaigių verpetus. Snaigės buvo aštrios, 
it titnaginis smėlys. Kai vėjo banga tvodavo į veidą, jis pamėlynuodovo, 
galugerklėj pritrūkdavo oro. Visi vienuolika buvo plakami vėjo. Apie 
juos sukosi titnaginių snaigių verpetai irtame baltame rūke jie susitelkę, 
lyg norėdami susišildyti, vienas prie kito buvo panašūs į kažkokias 
klaikias šmėklas. Jų visų rūbai buvo vieni skudurai ir vėjas negailes- 
tingai juos lamdė. Tik vienas iš vienuolikos avėjo šiek tiek geresnius 
batus. Trys jų buvo savo kojas apsivynioję suplėšytų maišų autais. 
Visi jie nuolat trepsėjo ir mosuodami rankomis stengėsi gintis nuo 
virinančio speigo. O vėjas nesiliovė siausti ir užkliuvęs tarpuvartėje, 
kvatojos: 

—> Kaip kvaili žmonės! Trobose šilta, smagu, malonu, o jie lyg šu- 
nes šąla gatvės kampe. 

O vėjau, vėjau, kad tu žinotum. Jų lūšnose buvo ir šalta ir 
liūdna. Ten skambėjo ne sidabrinis, patenkinimo juokas, bet skurdus 
alkano vaiko verksmas, skaudus sergančios žmonos vaitojimas. Jie 
anksti atsikėlė ir žinojo, kad lauke šalta. Bet badas baisiomis, pūvan- 
čiomis akimis žiūrėjo į jų lūšnas, ir jie išėjo į gatvės kampą. Visi 
vienuolika. Jie net vienas kito nepažino. Pirmą kartą čia vėjo pagairėj 
susitiko. Bet kažkoks ryšys juos jungė į vieningą būrį. Tai buvo vienodų 
teisių, vienodo tikslo ir vienodos paniekos skriaudos ryšys. Ir jie visi 
vienuolika buvo lyg vienas,visi vienuolika prispausti vargo, kankinami 
alkio ir skurdo, neteke pagrindinės žmogaus teisės dirbti. Vienuolika 
bedarbių stovėjo gatvės kampe. Anksti jie čia atėjo. Atėjo laukti darbo. 
Gal kas pasamdys nuvalyti gatvėje sniegą, vežimą malkų sukapoti. Nors 
kiek uždirbs... Lūšnose juk liko alkanos šeimos. Ten jau kelinta diena 
nebekurenta—ir speigas kėtė ledinius savo nagus. Juose visuose buvo 
viena mintis ir viena viltis gauti darbo. 

Bet atsitikdavo, kad jie išstovėdavo visą dieną ir vakare grįždavo 
alkani, sušalę į savo lūšnas, kur viešpatavo tas pats šaltis ir badas. 
Nebuvo darbo. Ir dabar jie susirinko gatvės kampe. Visi vienuolika iš 
vargo lūšnų— vėjo pagairėje kovoti dėl gyvenimo. Miestas dar tik bunda. 
Gatvėmis skubėjo į dirbtuves darbininkai. Kokiomis godžiomis, pilno- 
mis pavydo akimis žiūrėjo vienuolika į tuos darban einančius žmones! 
Jie nežinojo kitokios laimės, kaip darbas, sunkus, kruvinas dzrbas! 

Pro šalį ėjo sotūs, kailiniuoti mieščionys. Jie nejautė jokio šalčio. 
Kai kurie piktai žiūrėjo į šią vienuoliktukę. Aišku, jie mąstė: 

„Valkatos, tingi darbo dirbti“ ir patenkinti, kad greit ir lengvai pa- 
smerkė „valkatas“, vėl galvojo apie ką kita. Skambėjo varpeliai. Gatve 
skriste skrido vežimai prisėdę linksmų, patenkintų veidų. Įsirėžęs kui- 
nas traukė sunkiai prikrautą vežimą. Ir gyvulys turėjo darbo. Jis buvo 
vert.ngesnis už vienuoliką bedarbių žmonių, grįš vakare į kūtę, gaus 
avižų ir šieno. O vienuoliką sutiks alkis ir šaltos lūšnos. Jose vaitos 
žmonos ir verks nevalgę vaikai. Ir tartum visi vienuolika piktu žvilg- 
sniu nulydėjo kuiną. 


Micčionių sodžius (Šven- 
čionių apskr.) pasipuoš 
nauju 6!/4 metrų aukščio 
paminklu, kurį šiemet sta- 
to vietinis Šv. Kazim. D-jos 
skyrius. Šį paminklą sta- 
tant, daug sumanumo ir 
darbštumo parodė sky- 
riaus pirmininkas Pranas 
Žemaitis irvicepirmininkas 


Pranas Bielinis. 


— Šalta — tarė vienas. 

— Šalta-a — atsakė kitas. 

O visi tą gerai žinojo ir jautė. Vieni mosavo rankomis, kiti daužė 
kojomis. Bet šaltis buvo neįveikiamas. Vienas užsidegė bankrutką. Papra- 
sta naminė taboka, susukta laikraščio popieryje. Užrūkys—netaip jaus 
alkį ir šaltį. Ir toji bankrutka ėjo per visų lūpas, visi vienuolika traukė 
iš jos po dūmą, stiprų, kartų dūmą. Visi pirmą kart čia susitikę. Dau- 
giau kuo jie pasidalinti nebeturėjo. Tai buvo lyg jų vienybės simbolis, 
jų vienodos, skurdžios dalios išraiška. 

— Bloga...— tarė pamėlynavusios nuo šalčio lūpos. Tai buvo silp= 
nas, vargų naštos kupron suvarytas žmogelis. 

Lyg galingo žmogaus šešėlis jis stovėjo gatvės kampe. Jo kojos 
buvo sulinkusios ir jis visas, it drugio krečiamas, drebėjo. Skarmalai 
nešildė ir trūko jėgų. Iš visų vienuolikos jis buvo skurdžiausias. Vei- 

das gilių raukšlių išvagotas, akyse jokios gyvybės. Jis be laiko paseno, 
nes žiaurus darbas jį suėdė. Jis buvo gyvenimo beveik visai pribaigtas 
ir šaltas vėjas, degindamas jo įdubusius, pageltusius skruostus, stebė- 
josi, kaip jis bepastovi ant kojų. | 


— Bloga, — lyg laukdamas paguodos pakartojo žmogelis ir pat- 
rynė rankomis šąlančias ausis. 
— Pasiutiškai bloga, — atsakė jaunas vyrukas. Jis vilkėjo ploną, 


suplyšusį vasarinį švarką, įsigužęs jan jis nuolat trypė šąlančiomis 
kiauruose batuose kojomis. Gyvenimas dar nebuvo išėdęs visų jo jėgų. 

— Kas tau! Tu jaunas, neturi šeimos, bet man... — atsakė žmogelis. 

— Dvi dienos, kaip nevalgęs — pertraukė jaunasis. 

— Bet man—tęsė žmogelis—serganti žmona, keturi alkani vaikai. 
Šeimininkas iš buto laukan varo. O jau antra savaitė, kaip nieko ne- 
uždirbu. Jei šiandien nieko negausiu, reiks tur būt, eiti ir pasikarti. 

Ir jo be laiko pasenusiame veide skurdas išrėžė gilias sielvarto 
raukšles. 

— Imk! — tarė vyrukas ir padavė baigiamą rūkyti bankrutką. Jis 
tik tiek teturėjo pašalpos. 

Ūžė vėjas, alsavo speigas. Gatvės kampe stovėjo vienuolika. Prie 
jų priėjo storas, raudonu, nutukusiu veidu, išpurtusiomis akimis, paten- 
kintas žmogus. Jis apžvelgė būrin susitelkusius, iš šalčio drebančius 
vyrus ir nusišypsojo. Jam reikėjo darbininkų. 

— Ną ką, vyrai! Darbo norit? 

Vienuolika lyg nustebo, lyg netikėjo. Manė, kad iš jų pasijuokti nori. 

— Man reikalingi darbininkai ir, nelaukdamas atsakymo, ėmė pir- 
štu rodyti į stipresnius, išskirdamas juos. Jis žinojo, kad čia nereikia 
sulygti užmokesnio, kad čia galima nupirkti ne tik darbo jėgą, bet ir 
patį Žmogų. 

Visi spaudėsi prie samdytojo. Kiekvienas norėjo, pan jį paimtų. 
Dešimts buvo išrinkta. 

Iš vienuolikos stovėjusių liko tas pats žmogelis, rio buvo ser- 
ganti žmona ir keturi vaikai. 

— Ponai, ponul, paimk ir mane, kuone su ašaromis prašėsi. 

Užgriuvusios akys apmetė jį nuo galvos iki kojų. Jis buvo toks 
sumenkęs, toks silpnas, kad rodėsi, jog jis pats vos bepavelka kojas, 
jis netiko darbui. Nebuvo verta jį ir samdyti. 

— Man reikalinga tik dešimts! 

Zmogelis dar labiau pabalo ir jo akyse sužvilgo skurdo ašaros. 
Ir akmuo, žiūrėdamas į jį, galėjo susigraudinti. 

— Na, darban vyrai!... 

— Ponai, ponul... 

Staiga iš dešimties išrinktųjų vyrų išsiskyrė tas, kuris jau dvi die- 
nos buvo nevalges, žengė prie palikto ir tarė: 

— Eik mano vieton! 

— O tu — paklausė nustebęs. 

— Aš... aš vienas... aš pakentėsiu... Tau žmona, vaikai —ir pastūmė 
dar vis nenorintį eiti savo draugą į būrį. 

Dešimts žmonių dingo gatvės tolumoj. Jie nuėjo dirbti. Kampe, aš- 
triuos snaigių verpetuos, liko bestovinti tamsi, nuškurdusio žmogaus 
stovyla. Bet kiek pasiryžimo, kiek jėgos, kiek kilnumo buvotame pasiau- 
kojusiame, badui ir mirčiai į akis žiūrinčiame žmoguje. 

Skersgatvy rūščiai švilpė vėjas. K. Runza. 

JONAS CEKAUSKAS. 
Prašvis saulėta diena. 


Sėkim, broliai, laimės grūdus, Didis šūkis mūs’, jaunime, 
Puoškim lūpas šypsena. Mūsų obalsis kilnus: 

Lai pabus dvasia apsnūdus, Dievui, Brangiajai Tėvynei 
Lai sušuks — skausmų gana! Jaunos jėgos tegu bus! 
Mūs’ jaunimo stiprios rankos, Yra laimė ant šios žemės, 
Mūsų dar karšta širdis, Tik ją turim rasti patys. 
Nors padangėj audros trankos, Būna dienos neaptemę, 
Dirbkim ir giedra prašvis... Tik mes nesam jųjų matę... 


Sekim, broliai, laisvės grūdus 
Su viltim, su šypsena. 
Stok darban, dvasia pabudus, 
Prašvis saulėta diena... 


„LLTI j , TER 


Apie kruvinaiąa. 


Kruvinąją mūsų krašte sukelia tam tikros dizenterijos bacilos. Ši 
liga plinta gale vasaros ir pradžioj rudens. Kruvinosios bakterijų sėji- 
kais esti sergantieji kruvinąja žmonės. Sergančių kruvinąja išmatose 
esti aibės kruvinosios bacilų. Kai tokiais išmatas išmėto pašaliais, tai 
kruvinosios sėklos, patekę į drėgnas vietas, ar į vandenį ilgai ten išsi- 
laiko ir veisiasi, plečiasi. 

Užsikrėsti kruvinąja galima tik pro burną prarijus su maistu ar gé- 
rimu ligos sėklų. Per orą ta liga neprilimpa. 

Kruvinoji labai limpama ir ja serga visokio amžiaus žmonės. Bet 
dažniausiai serga jauni ir vidutinio amžiaus. Liga svarbiausiai pasireiš- 
kia viduriavimais, ypač gleivėtai—kruvinomis išmatomis. Įvyksta aštrus 
storųjų žarnų kataras, kurs labiausiai paliečia mėšlinę. Tuštinimaisi esti 
dažni ir skausmingi. Baigiant tuštintis būna toks skaudus veržimasis 
mėšlinėje, lyg tartum žarnos verčiasi laukan. Išmatos būna skystos, jose 
esti daug gleivių, panašių į žarnų skutenas, ir kraujo. Kraujas būna su- 
simaišęs su gleivėmis bei išmatomis ir nudažo išmatas įvairiais raudo- 
nais atspalviais. 

Liga tęsiasi apie pusantros, tris savaites. Mirtingumas šioje ligoje 
gana didelis. Kartais ji pareina į nepagydomą chronišką žarnų slogą. 

Apsisaugoti kruvinosios reikia taip: Apsirgusį žmogų atskirti nuo 
sveikųjų. Ligonis tuštintis privalo į paskirtą indą. Jo išmatas tuoj užpilti 
ar tai kalkėmis, lyzolium, karbolium ar kitu dezinfekuojančiu skystimu. 
Neturint minėtų medikamentų, galima išmatas apipilti malkiniais pele- 
nais. Išmatas visuomet reikia tuoj uždengti, kad prie jų neprieitų mu- 
sės. Vėliau jas reikia užkasti giliai į žemę; tik toli nuo vandenio ir nuo 

trobų, nes balose, upėse ir šuliniuose kruvinosios sėklos randa gerą 
veisimuisi dirvą. 

Kambary, kur esti ligonis, naikinti visomis priemonėmis muses, 
Kai musės aplaipioja ligonio išmatas ir kitus suterštus daiktus, tai prie jų 
padų prilimpa kruvinosios sėklos ir tokiu būdu jos padeda plėstis ligai. 

Ligonis privalo turėti sau atskirus indus ir kitus reikmenis. Jo 
indus bei baltinius atskirai mazgoti ir pavirinti, Virinimas ligos sėklas 
užmuša. 

Kiek patrūsus apie ligonį visuomet plauti rankas su muilu, geriau 
virintu vandeniu, o paskui dar perlieti rankas karbolio vandeniu, ar de» 
ginamuoju spiritu, 


Mūsų studentų būrelis šią vasarą svečiuose pos žymų Vilniaus krašto 
lietuvių visuomenės veikėją kun. Caglį (sėdi viduryje) Kabeliuose. 


Negerti žalio vandens ir nevartoti neverinto vandens pienpuodžių 
ir kitų indų plovimui. Nevalgyti šaltų valgių, žalių daržovių ir vaisių. 
Ant vaisių, uogų ir daržovių ypatingai tarpsta kruvinosios sėklos. Sau- 
gotis nušalimo, šiltai laikyti vidurius, tvarkingai maitintis ir saugoti, kad 
nuo valgio nesugestų viduriai. 

Pradėjus sirgti kruvinąja, tuoj praliuosuoti vidurius ricina, ar kitais 
vaistais. Pirmas dienas papasninkauti, o paskui maitintis gerai suvirin- 
tomis avižinėmis bei ryžių kruopomis, žaliais kiaušiniais, šutintu pienu 
(geriau prieš virimą atskiesti vandeniu), bulionu ir kitais lengvais, sky- 
"stais valgiais. Ant pilvo dėti šiltus daiktus (butelius su karštu vande- 
niu). Dėl vaistų ir kitų patarimų kreiptis į vietinius gydytojus. 

Plečiantis kruvinajai, daromi nuo tos ligos skiepinimai. 

Medikas, 

Legenda apie šv. Petro motiną. 


Švedų rašytoja Selma Lagerlöf yra parašiusi gražią legendą, ku- 
rios turinys yra toks: 

Vieną kartą vaikščioja Viešpats Jėzus po dangaus sodną, džiaug- 
damasis išrinktųjų laime ir mato šventąjį Petrą niūriai bestovint į medį 
atsirėmus ir liūdnai įsižiūrėjus tolybėn. 

Susirūpino Viešpats dėl savo mylimojo mokinio ir priėjęs klausia: 

— Kas tau yra, Petrai? 

O Petras, ant kelių puolęs ir Mokytojo kojas apkabinęs, sako: 

— Viešpatie! Davei man laimę, kokios nei akis buvo regėjus, nei 
ausis girdėjus. Bet negaliu tikrai ja gėrėtis, nes mano motina kenčia 
ten pakalnėje, tamsybių ir verksmo šalyje. Nepyk, Viešpatie, juk liepei 
mylėti savo tėvą ir motiną! 

— Kiekvienas gauna tai, ko troško, ir nueina ten, kur veržės, — 
tarė Kristus. ' 

— Aš žinau, Viešpatie, kad tavo teismas yra teisybė ir tiesa, bet 
liūdna man, kad nėra čia mano motinos... 

Pagailo Viešpačiui savo mokinio, kurį taip mylėjo, kad davė jam 
dangaus karalystės raktus ir pavedė ganyti savo aveles, ir kuris savo 
Mokytoją taip mylėjo, kad nepabijojo taip pat baisiai mirti, kaip Jis. 
Tad, glostydamas meilingai jo ištikimą galvą, tarė: 
noriu padaryti tai, kas nepadaroma. Tegu ateina motina tavo į dangaus 
sodną. 

Mostelėjo Viešpats ranka ir akimirksniu atsistojo prieš Jį an- 
gelas didžiasparnis su rūbais tokiais baltais, kaip ką tik nukritęs snie- 
gas. Ir liepė jam Viešpats Jėzus lėkti į pragarą Petro motinos atnešti. 

Džiaugsmo pilnas nubėgo Petras į dangaus skardį, norėdamas kuo 
veikiausiai pamatyti motiną ir pirmas pasveikinti ją toje laimės ša'yje. 
Ten, žemai, dangaus kalno apačioje juoduoja pragaro bedugnė. 

Pasilenkęs žiūri Petras, kaip angelas, iš reto sparnais plasnoda- 
mas, leidžias į tą pakalne, viską aplink save nušviesdamas. Štai jis jau 
kaip gulbė, štai jau kaip baltas drugelis, pagaliau, kaip šviesus taškelis. 
Ir, jam bešviečiant mato Petras ten žemai, dugne, baisias uolas, juo- 
das ir nuogas, pilnas tamsių, sustingusių, pusiau suakmenėjusių žmo- 
gystų. Tokia jų ten daugybė, kad Petras ima nerimti, ar begalės ange- 
las surasti tarp jų jo motiną. Bet angelas, valandėlę staptelėjęs, strėla 
nusileido į pragaro dugną — kaip žuvėdra kad leidžias į ežero banga, 
pamačiusi grobį — ir su viena ranka apkabinęs pusiau vieną žmogy- 
stą, ėmė kilti aukštyn. Ir pažino Petras, kad ta žmogysta yra jo motina. 

Angelo šviesos užgautas pragaras atgijo. Juodos, sustingusios 
žmogystos sujudo, ėmė tiesti rankas, kelti aukštyn galvas, verkti, de- 
juoti ir vienu balsu rėkti: „Paimk ir mane! Paimk ir mane!“ Ir kai ku- 
rioms, gal kokiai dvylikai, pavyko įsikibti į Petro motiną. O Petrą paėmė 
baimė, ar bepajėgs angelas palėkti su tokia našta. Bet angelas kilo 
aukštyn greitai ir taip lengvai, tartum nešdamas glėbyje kūdikį. 

Neapsakomu džiaugsmu patvino Petro širdis matant, kiek laimės 
ir malonės suteikė Viešpats jo motinai, kad ji ne tik pati įeis į dan- 
gaus sodnus, bet dar atsives tiek žmonių, išvadavus juos iš pragaro 
gelmių. Ūmai Patras pamatė tokį baisų dalyką, kad plaukai piestu atsis 

stojo jam ant galvos. Jo motina ima rangytis angelo glėbyje, siekdama 
įsikibusių į ją žmonių sugniauštus pirštus ir atlenkdama juos. Ir tie 
žmonės po kits kito ima kristi atgal į pragarą, lyg prinokę obuoliai nuo 
medžio. Ji neklauso tų nelaimingųjų verksmo, nei ašaringų meldimų, 
nei keiksmų, tik vis meta juos ir meta nesiliaudama. Bepaliko jau tik 
viena moteriškė. Ir nuostabu! Juo lengvyn eina angelo našta, juo sun- 
kiau lekia jis. Nors ir tankiai plasnoja ilgais sparnais, vos vos tekyla 
aukštyn. Tačiau vis dėlto jau yra taip arti dangaus kranto, kad Petras 
tiesia rankas į motiną, norėdamas ją paimti į savo glėbį. Tik štai ūmai 
liaujasi plasnoję angelo sparnai, jo veidas palieka rūstus, lyg naktis, 
nes Petro motina ima plėšti ir draskyti paskutiniosios tebekabančios 
ant jos kaklo moteriškės rankas. Ir tol drasko, kol ir ta nelaimingoji 
puola žemyn, kaip anieji. Tuomet angelui našta tampa nebepakeliama, 


Gražus jaunimo būrys. Tai Piliakalnio (Rodunės valsč.) Liet. Šv. Kazimiero 

D-jos darbštūs nariai su skaityklos vedėju V. Beinorium priešaky (penk- 

tas iš dešinės). Šiam skyriui sėkmingai vadovauja sumanus ir energingas 
pirmininkas Daminykas Baužys (Ą-) 


jo ranka nusmilkusi išsitiesia, ir Petro motina akmeniu krinta į juodąją 
bedugne. O angelas, kartą sparnais plasterėjęs, grįžta vienas į dangų. 

Gailiai verkdamas puola Petras Viešpačiui po kojų, o Mokytojo 
gailestingas veidas meilingai prie jo lenkiasi ir dieviškas balsas sako: 

— Ko gi labiau troškau, jei ne patiekti jums visiems amžinosios 
laimės rojų? Bet kol žmonės negyvens taip, kaip aš mokiau, ir neaisi- 
žadės saves, ir nemylės savo artimo, kaip save, tol nebus nei danguje 
nei žemėje tokios vietos, kur nelaimė ir skausmas jų negalėtų pasiekti. 


* 
* * 
Daug minčių sukelia ta legenda. Kokį ilgą ilgą pykčio, neapykan- 
tos ir pavydo kelią reikia išeiti žmogui, kol jo širdis taip suakmenės, 
kaip šv. Petro motinos, kol iš mažo kasdienio pragarėlio įgrims į tokį 

pragarą, iš kurio nė Dievo valia nebegali išvaduoti! Ką šv. Petro motina 
būtų veikusi danguje, amžinosios Meilės viešpatystėje? Kad angelas ir 
būtų ją tenai nunešęs — kad ir būtų įvykę tai, kas nėra galima — ji 
bematant ir dangų būtų pavertusi pragaru. Kiekvienas gauna -tai, ko 
trokšto ir nueina ten, kur veržias. Kaip daug,kaip daug žmonių trokšta 
pragaro ir į pragarą veržias! Kur tik pasisuks, žiūrėk, jau aplinkui ir be- 
sirandąs pragarėlis. 

Tai prasideda anksti, iš pat mažų dienų, menkiausiais mažmožiais. 
Nes juk visas mūsų gyvenimas yra, galima sakyti, mažmožių suma. 
Dideli dalykai retai teatsitinka ir reaguojame į juos taip pat, kaip esame 
įpratę reaguoti į mažuosius. Siuvėja nedailiai pasiuvo rūbą, pietums 
buvo nemėgstamas valgis, mama neleido eiti į šokių vakarėlį, kits gra- 
žiau už mus pasirėdęs—-aštai jau ir esame gižlius, susiraukę, pasišiaušę 
niūrus, lyg tas debesys, pilnas elektros, kurio visi lenkias iš tolo bijo- 
dami, kad neišsiveržtų žaibais, perkūnais ir lietumi. Štai ir turime mažą 
pragarėlį. : 

Bet kokia gėda. Tik pamąstykime: iš vienos pusės tokie menki 
mažmožiai, kvaili valandėlės dalykėliai, niekų niekai, iš kitos — mūsų 
žmogaus asmenybė, nemirtingoji siela, Dievo kibirkštis. Ir tie niekų 
niekai persveria, išstumdami mus iš pusiausvyros, varydami į tokius 
šuntakius, kuriais biauris ir kuriuos smerkia mūsų sielos gelmės. Ne 
mūsų amžinoji asmenybė viešpatauja ant tų menkniekių, su tvirta ranka 
skleisdama juos iš savo tako ir tiek jų erzinimus tepastebėdama, kiek 
pastebime skleidžiamų nuo tako rugių varpų kutenimą — bet tie menk- 
niekiai veda mus ir svaido, lyg vaikai sviedinį. Ir galų gale, patys ne- 
sijausdami, taip įklimpstame į mažmožių pelke, kad nebeesame niekuo 
daugiau, kaip tų niekniekių rezultatas. Neužmirškime, kad tas mažas 
pragarėlis yra pradžia to kelio, kurs kuomet nors gali mus įmesti į tą 
pragarą, iš kurio angelas jau nebepajėgia išnešti. 

Kas labiausiai imponuoja šventųjų gyvenime? Tas jų mokėjimas 
nepasiduoti kasdieninio gyvenimo nemalonumams, ta galia taip juos 
sunaudoti, kad jie tampa jiems ne laipsniais žemyn, į pragaro tamsy- 
bes, kaip daugeliui paprastų žmonių, bet laipsniais aukštyn, į dangaus 
sodnus. 

Niekas taip nekelia žmogaus, kaip mokėjimas tvirtai, lyg uola, 
stovėti prieš gyvenimo mažmožius, ir niekas jo taip nežemina, kaip tų 
mažmožių priklausomas elgesys. Ko esame verti, jei kiekvienas nema- 
lonus niekniekis išstumia mus iš vėžių, kuriomis privalome eiti, būdami 
Kristaus mokiniai? 

Kas sėdi savo ankštame kambarėlyje, tas temato vien to kamba- 
rėlio sienas, tam kiekvienas naujas taškas ant tų sienų yra didelis nuo- 
tykis, tam kiekvienas menkiausias mažmožis, įvykstąs tame kambarė- 
lyje, turi begalinės svarbos, sujudina ji visą lig pat dugno. Bet kas 
stovi ant kalno, tas turi prieš save tokius plačius horizontus, viršum 
savęs tokį puikų dangų, kad jo akys, į tas grožybes atkreiptos, nepa- 
stebi esančių po kojomis smulkmenų. Lipkime į kalną, stenkimės žiū- 
rėti į didelius, kilnius, amžinus dalykus — tuomet ramiai pakelsime 
kasdieninius nemalonius mažmožius ir neUgdysime savo sielose pykčio, 
pavydo ir neapykantos. 

Iš M. Pečkauskaitės raštų. 


Ro 

KINO > FILMŲ GAMYBA. 


Kinas — tai labiausiai paplitęs mūsų gyvenimo laikotarpy menas. 
Miestuose kiną lanko tūkstančiai žmonių, o paskutiniais laikais kinas 
jau nėra svetimas ir sodiečiams. Žiūrovas, matydamas nuostabius pa- 
saulio vaizdus, dažniausiai nežino, kaip tie filmai gaminami, o jei ką 
ir nuvokia, tai vis tik labai menką turi supratimą apie visą to darbo pro- 
cesą ir milžiniškas tam tikslui išlaidas. 

Kinematografinė juosta, kuri yra apšviečiama, gaminamo iš celiu- 
loido. Tokios kinematografinės juostos (filmo) į metus pagaminama apie 
1 milijardą metrų; tokia juosta galima būtų apjuosti žemę jos pusiau- 
juje 25 kartus. 


Filmos judamieji vaizdai, rodomi kino ekrane, susideda iš visos 
eilės atskirų nejudomų vaizdų, nutrauktų su fotografijos aparato pagalba 
tam tikroj ilgoj, lankščioj juostelėj. Tų vaizdų užfiksavimas juostoj va- 
dinasi filmų nuotrauka. Filmo nuotraukų ir celiuloido juostelių gamini- 
mas yra svarbiausi darbai kinų pramonėj. (Celiuloidas yra tai medžiaga, 
išdirbta iš medžio ląstelių sienelių, azoto ir sieros rūgšties mišinio). 


Kino filmų gamybai reikalingi įvairiausių specialybių ir profesijų 
žmonės. Pradedant režisoriumi, operatoriumi, dailininku, architektoriumi, 
padėjėjais, fotografu, mechaniku, artistais ir t. t. baigiant kino šoferiu 
bei dailide - visi jie svarbūs kino filmų gamyboje. 


Kiekvienas filmas turi savo pagrindą: siužetą arba idėją. Filmos 
pasisekimui reikalinga: geras turinys, kinematografinis ryškumas, aktua- 
lumas ir sumanus išpildymas. Kino filmams turinį patiekia jų sumany- 
tojas— scenaristas. Jis viską paruošia iki mažiausių smulkmenų. Papra- 
stai filmo siužetas, kol jį pradedama fiksuoti juostoj, duodama tolimes- 
niam paruošimui dramaturgui, kuris ją padailina, o po to režisorius dar 
tą pertvarko, prisilaikydamas techninių gamybos sąlygų. Cia siužetas 
įgauna paskutinį literatūrinį ir techninį paruošimą bei redakciją. Tokiu 
būdu užbaigtas scenarijus režisoriaus yra „statomas“. Režisorius pasi- 
renka sau padėjėjus, operatorių, artistus ir kita. Susidaro to filmo grupė, 
kuri pradeda darbą. Teatre veiksmų eiga ir tempas tesiasi be pertrau- 
kos taip, kaip nurodyta veikalo tekste, kino filmų gamybos eigoje atskirų 
filmas dalių gaminimas ir nuotraukų darymas vyksta atskirai atsižvel- 
giant į technines sąlygas. Kai pabaigia statyti filmos veikalą, tai reži- 
sorius atskiras nuotraukas suskirsto į atitinkamas vietas ir tokiu būdu 
gauna pilną pabaigtą filmą. Todėl režisoriaus vaidmuo filmos gamyboj 
yra labai svarbus, o jo darbas sudėtingas ir painus. Jis turi įsivaizdinti 
visą paveikslą kaip dalyse, taip galutinėj formoj; režisorius savo darbo 
vaisius gali patikrinti tik visas scenas baigęs traukti, kai ima jos galu- 
tinai sustatinėti. Tik po to sustatymo veikalas įgauna meninę prasmę 
ir išraišką. 

Kino nuotraukos esti dviejų rūšių: vienos naturalios— daromos gry- 
name ore, kitos pastatytuose pavilijonuose. Pradžioj, vos kiną išradus 
nuotraukos buvo daromos ore. Tada, nežinodami dirbtinio apšvietimo, 
naudojosi saulės šviesa. Pirmieji pavilijonai buvo daromi su stiklinėmis 
lubomis ir sienomis. Pirmasis toks pavilijonas buvo pastatytas ant ašies 
ir sukosi pagal saulę. Šis pavilijonas buvo pastatytas Tomo Edisono, 
kuris ten savo nuotraukas darė. 

Nuotraukų aparatams tobulėjant, atsirado ir dirbtinės šviesos rei- 
kalingumo klausimas. Dabar stato saulės šviesai neprieinamus pavili- 
jonus, kuriuos apšviečia galingais šviečiamaisiais prietaisais. Dabar ore 
yra traukiamos tik kronikos, reginiai, kultūriniai filmai ir tik retkarčiais 
viena kita tų nuotraukų įjungiama į pavilijone nutrauktas filmas. 

Pavilijono apšvietimui vartojama milžiniškos jėgos šviesa (apie 
pusę milijono žvakių), nes praktika parodė, kad tiktai milžiniškos dirb- 
tinės šviesos dėka galima gauti aiškios ir ryškios nuotraukos. Ijungiant 
papildomus apšvietimo prietaisus, galima įvairinti apšvietimą ir sukurti 
tikrą „šviesos ir šešėlių“ meną. 


Medieusinijo mėgėjos, mūsų studentės, vasaros atostogų metu mokina 
juos Hetuvišky žaidimų ir skambių deinelių. 


kd 


Grimo reikšmė dabartinėj kinematografijoj nedidelė. Režisoriui ne- 
reikia grimuoti, nes jis visuomet gali atrasti atitinkamą žmogų. 

Rolių mokytis atmintinai kino artistams nėra reikalo, jis tik susi- 
pažįsta su filmos turiniu. Toliau darbas eina mechaniškai režisoriui nu- 
rodant. Režisorius turi būti ir aktoriumi, kiekvienam parodydamas, kaip 
reikia atlikti rolė, ir dailininku, patvirtindamas ir priimdamas dekoracijų 
projektus, ir geru fotografu nusimanančiu apšvietimo sąlygose ir nuo- 
traukų technikoj, kad jo sumanymai ir kūryba įdomiai ir gražiai būtų 
atvaizduoti ekrane. Jis privalo turėti skonį ir mokėti pasirinkti geriau- 
sią ir patogiausią nuotraukoms vietą, mokėti gerai valdyti nuotraukos 
dalyvius, kartais tūkstantinę minią. Režisorius privalo greit orientuotis 
kiekvienoj aplinkumoj: surasti geriausią būdą trumpai ir ryškiai įkūnyti 
autoriaus mintį kino scenoje. Visiems roles paaiškinus, re žisorius pra- 
deda repeticijas. Repetuojama 15—20,.kartų, kol visi dalyviai pripranta 
ir ima dažnai veikti. Po to visa scena kartoja 2—3 kartus visoje švie- 


O Nr. | JAJNIMO DRAUOAS 62 


soje. Tuo laiku operatorius tikrina gautus. juostoj rezultatus, nustato 
scenos ribas, dar kartą tikrina apšvietimą ir t. t. Tiktai vispusiškai pa- 
siruošus, pradedama fotografuoti. 

Kiekvienas filmas susideda iš 1400 — 1800 atskirų trumpų scenų, 
trauktų įvairiose vietose ir įvairiose padėtyse. Kaip matome, kino 
filmų gamyba yra sudėtinga, todėl jų daug gamina tik turtingos valsty- 
bės, kaip Jungtinės Šiaurinės Amerikos Valstybės, Anglija, Prancūzija 

ir kitos. Teisutis. 

VL. DIEMEDYS. 
Gamtoje karas. 


Ruduo. 
Gamtoje karas. 
Kaujas, kas gyvena. 
Tai taika, tai veliai karas 
Nuo Adomo seno. 
Ruden o naktis. 
Pelėda pusę kiškio ant kelmo paliko, 
suklikti nedavus. 
Nuvirto baravykas, 
lig ryto neišsapnavęs. 
Gamtoje karas. 
Rudenio rytas. 
Gaili rasa žiedams galyytes kirto, 
saulutė kol nušvito. 
Tartum, gyvent neverta. 
Mirtis ir karas. 
Paklauski riebų uodą, 
kurs kiekvienam tą pačią dainą traukia 
ir poilsio neduoda, 
Ar žalią žiogą. 
Kaip viksva žalią, 
kurs vakare, per naktį ir rudenio rytą 
visur triukšmu pripildo tyčia. 
Taika ar karas? 
— Rudenio naktį, 
rudenio rytą, 
nors saulė juokias ir šypsos, 
gamtoje karas!.. 

Neramumų akyvaizdoje. 
(Feljetonas) 


Kaip baisu! Net šiurpas krato! Kur tiktai atstatai ausį — visur ne- 
ramu, 

Iki paskutinių laikų mano šeimos židiny buvo lyg ir taika, bet, 
štai, užvakar mano Lucija užsimanė paskelbti man karą. Negalima nura- 
minti ir gana. Jai ir tas bloga, ir šis nepatinka. Taip jau įsidrąsino, kad 
net kumštį panosėn ėmė kaišioti. Galų gale išvestas iš kantrybės turėjau 
pantį nuo sienos nusikabinti ir pastatyt gimtai prisiegai ultimatumą — 
taika ar karas! Zinot, šitoks mano pasistatymas geriausiai padėjo. Lucija 
tą vakarą nuėjo anksti gult ir taip saldžiai miegojo, kaip retai. Kitą 
dieną nors prie dūšios dėk, švelni kaip vilna. 

Kaip apsvarsčiau ir visa sugretinau savo galvoj,tai priėjau išvadą, 
kad gadina moteris jų varganizacijos. Kol jų nebuvo, moterys buvo pa- 
klusnesnės. Dabar jos prieš vyrus tiktai piestu ir piestu, o paskui iš to 
neramumai. 

Kad ir, štai, vėl tokia pat istorija girdėjau, kad nesenai buvo 
Vilniuje ir mokytiems pamokymai. Po visų pamokymų Antanas iš Ma- 
žesnių Kokučių užsimanė šumną kuokinę suvarganizuoti. Ir kas gi? 
Nieko neišėjo. Pats du ratu apžergęs visą miestą aplakstė, geriausius 
muzikontus suprašė, kietą apykaklę ir suprosintus marškinius užsidėjo 
ir iš to tik nemalonumai. Pa tovėjo ušėką parėmęs ir... mergos anei 
žiūri, lyg susitarusios būtų. 

Jo kaimyno, Romusiuko, gudresnio būta. Šitas gužinėti pripratęs. 
Nusisamdė net tamabilių ir norėjo išvežti iš miesto visus tinginius, kad 
paragautų, kaip gardžiai kvepia nesugadintas kaimo oras. Ar žinot, kas 
išėjo? Ne tik moterys, bet ir vyrai neatėjo. Turėjo vienas spiaudyda- 
mas važiuoti. Už tat, pasakodamas apie kelionės įspūdžius, baigdavo 
vis: „Eik ana balon!“ Ir čia kaltos moterų varganizacijos, kurios. pamažu 
įleidžia šaknis net į vyrų tarpą ir daro juos nedrausmingus. 

Kiek atmena mano galva, anksčiau visos moterys buvo geresnės. 
Gal todėl, kad jas ištvodavo savo monologuose Silvestrukas iš Išgąsčio 
parapijos. Vis dėlto jo melagio būta. Visuomet prisistatydavo save kaipo 
apsipačiavusį tai su Barbora, tai su Agnieška, tai su Agota. Pasirodo, 
kad tuomet dar kavalieriaus būta. Kad melagis, tai melagis. Bet už tai 
pykti nėra ko. Tegul jam klojasi neblogai. 

B 

Tu gali, jei tik nori. 


Prieš mane ant stalo guli vieno jauno žmogaus laiškas, kuris man 
rašo, kad visiškai klaidinga yra nuomonė, jog žmogui, turinčiam ga- 
bumų ir norint ko nors pasiekti, visuomet atsiras tam progų. Jis rašo: 
„Gerai apmokamų vietų yra labai maža; žmonės, kuriems, atsižvelgiant 
į jų gabumus, reikėtų mokėti tūkstančius, tegauna labai mažą atlygini- 
mą. Jaunas žmogus, kupinas energijos ir uolumo, apdovanotas visokiais 
gabumais ir sugebąs dirbti visokius darbus, kurie jam duodami, turįs 
didžiausių pasiryžimų smulkiausį darbelį atlikti tinkamai, gauna kokią 

nors vietą, kurioje jam skiriamas tam tikras darbas. Bet jis šiam darbui 
negali pritaikyti savo gabumų, nors kažin kaip uoliai jį bedirbtų. Jo 
nuopelnai, atsižvelgiant į jo jaunystę ir neprityrimą, mažai tevertinami, 
jis gauna mažą atlyginimą ir negali toliau lavintis. Kadangi jis čia nieko 
gero nemato savo ateičiai, tai jis meta tą vietą. Naujoje vietoje toks 
pat pasisekimas. Taigi maža tėra patogių progų. Yra grynas atsitiktinu- 
mas, kuris teisingą žmogų įstato į gerą vietą“. 

To žmogaus nuotaika berašant šį laišką buvo ta pati nuotaika, kuri 
daug vyrų ir moterų atbaidė nuo pasisekimų ir juos suvedžiojo. Užuot 
sakius: „Aš galiu, aš noriu!“, jie sako: „Aš negaliu, aš nenoriu!“ Įr taip 
jie nieko gyvenime nepadaro, įr jiems nesiseka, nes be stiprios valios 
ir didžiausių gabumų žmogus nieko žymesnio negali nuveikti. 


Dzitvos pakrantėj, tūno senas kapinynas, menąs mūsų tautos didingos 


Lygiuose Senųjų Druskininkų (Lydos apskr.) laukuose, vingiuotos 
praeities laikus. 

„Aš galiu, aš noriul' — yra šūkis, kuris kariuomenėms ir atski- 
riems žmonėms padėjo laimėti ne vieną žygį, nors buvo didžiusių kliū- 
čių, pastojusių jiems kelią. Yra didelis skirtumas, ar tu, pradėdamas 
kokį nors darbą, imiesi jọ su disžiausiu pasiryžimu, ar pradžioje imi 
galvoti, kaip tas darbas eis, gal reikės nugalėti daug kliūčių, gal todėl 
neverta jo imtis. Pasiryžimas nugalėti yra pusė kovos, o galvoti apie 
pralaimėjimą jau pusiau yra pralaimėta, nors kova dar neprasidėjo. 
Pasauliui reikia žmonių, kurie žodžio „pralaimėti“ nežinotų, kurie jokiose 
aplinkybėse nenustotų drąsos. Tokiais žmonėmis galima pasitikėti; arba 
jie nugalės arba kovodami žus. 

Naujoji išmintis mus moko, kad mes esame gimę pergalėti, o ne 
pralaimėti. Drąsiems, pasiryžimo kupiniems pralaimėjimas nėra galutinis 
smūgis, bet tiktai suklupimas kelyje į galutinį laimėjimą. Kas moka 
ryžtis, tas visuomet eina nustatytu keliu ir jei jis suklumpa, kol pasie- 
kia savo tikslą, tai jį dar toliau vilioja šviesi viltis. 

Pradėdamas savo gyvenimo kelią, tu aiškiai nusistatyk ir pasiryžk 
savo tikslą pasiekti; įsikalbėk sau, kad tiktai tiesiai žengsi pirmyn jokių 
kliūčių nebodamas. Sitoks pasiryžimas stiprina charekterį ir padeda 
tikrai laimėti. Tam, kas nori laimėti, yra tas pat, lyg jo laivas, kuriuo 
jis turėjo išplaukti į kelionę, būtų sudegęs ir nieko jam daugiau nebe- 
liko, kaip tik pasiryžimu gyventi. Neseniai aklas berniukas, šiokio pasi- 
ryžimo vedamas, vienoje aukštoje Nuujorko mokykloje tarp 140 mokinių 
tapo pirmuoju mokiniu. Kas begali abejoti jauno žmogaus ateitimi, ku- 
ris tvirtai pasiryžo savo tikslą pasiekti?! Be abejojimo, bematant jis ne 
tiktai pralenks savo klasės draugus, bet tūkstančius ir suaugusių žmonių, 
net gabių ir turinčius pasisekimo. 

Pergalės valia, dvasia, kuri sako: „Aš galiu, aš noriu!“ ras visuo- 
met gerų progų, jas susidarys, nors atsidurtų ir negyvenamoje saloje, 
kaip Robinzonas Kruzo. Jaunas vergas, F. Dauglas, buvo labai sunkioje 
būklėje ir neturėjo progų toliau lavintis. Atrodo, kad jis nieko dangiau 
negalėjo daryti, kaip tik save įtikinėti: „Aš esu vergas; kaip aš besi- 
stengsiu siekti mokslo ir kaip begalvosiu iš šių sukauslytų grandinių 
išsipainioti, nėra nė mažiausios vilties, kad man pasisektų, nes aš esu 
gimęs vergas. Mano tėvai ir visi mano protėviai buvo vergai. Neturiu 
jokios vilties, kad galėčiau mokytis ir išeit į platųjį pasaulį. Net abėcė- 
lės negaliu mokytis, nes už tai vergus griežtai baudžia. Visus tuos 
šviesos ir mokslo troškimus, kurie manyje glūdi, aš turiu išnaikinti, 
nes nėra jokios vilties jų patenkinti. Jie tik daro mane nelaimingą. 
Baisu man, neturinčiam nė vieno cento ir net teisių į savo kūną, pa- 
galvoti apie laisvę ir mokslą. Vergas niekuomet negali kas nors kitas 
būti“. 

Jeigu F. Douglas tikrai taip būtų galvojes, tai pasaulis apie ji 
nieko nebūtų girdėjęs. Jis būtų gyvenęs ir mires kaip vergas, lygiai 
taip pat, kaip gyveno ir mirė milijonai jo brolio vergų. Bet jis buvo 
pasiryžęs išeiti iš savo būklės. Užuot „Aš negaliu ir nenoriu“, jis sakė: 
„Aš galiu ir aš noriu iš baisios vergijos atsipalaiduoti“. Jis pažadino 
savyje tas dieviškas jėgas, kurios kiekviename žmoguje glūdi ir kurios 
padėjo jam nugalėti sunkiausias kliūtis, kurios jam buvo pastojusios 
kelią į platųjį pasaulį. Jis išmoko skaityti iš plakatų, iš suplėšytų po- 
pieriaus skiautelių ir iš vieno seno kalendoriaus. Kzi pirmą kartą pa- 
matė knygą, jau mokėjo skaityti. Taip, gyvenant tokiose sunkiose sąly- 
gose, pavyko jaunam vergui atgauti laisvę ir įgyti mokslo. Paskui įgijo 
Amerikos prezidento prielankumo ir buvo pakviestas ministerių Haiti 
saloje. F. Douglas pagarsėjo visame pasaulyje, kaip kovotojas su ver- 
gija, tam jis ir paskyrė visą savo gyvenimą. Ne vienas jaunas meninin- 
kas, Žiūrėdamas į garsaus dailininko kūrinį, pats saves klausia: „Kodėl 
aš negaliu padaryti tokio pat kūrinio?“ 

Ir kada pats atsako: „Aš galiu, aš noriu!“ Pradeda dirbti ir padirba. 

Daugelis jaunų žmonių, girdėdami arba skaitydami apie garsius 
žmones, panašiai klausia ir patys atsako: „Aš galiu, aš noriu!“ Ir pra- 
deda kovoti su visokiais sunkumais ir kliūtimis ir pasiekia savo tikslą. 

„Kodėl aš taip pat negalėčiau ko nors pasiekti?“ — štai klausimas, 
kuris sukelia pasiryžimus ir daugelį gabesnių žmonių pastūmėja prie 
didesnių darbų. Į šį klausimą „Kodėl aš taip pat negalėčiau?“ šiandien 
tūkstančiai jaunuolių, kuriems, gal būt, dar mažiau progų buvo iškilti, 
negu tau, atsako: „Aš galiu, aš noriu!“. Taip, tu gali, tik reikia tau no- 
rėti. Tavyje glūdi visokių jėgų, kurios tau padės laimėti ir ves į pasi- 

sekimą. Ar nori tu jas išugdyti? Ar nori, kad tas šauksmas tavo viduje 
suskambėtų? Vis tiek, ar tu gimei samanotoje lūšnelėje ar puikiuose 
rūmuose, pats savyje rasi medžiagos, iš kurios susidarysi sau pasise- 
kimą... Jeigu turi pakankamai pasiryžimų, tai užteks gabumų ir tu lai- 
mėsi. Skaidriausios dvasios ypatybės nieko nereiškia be valios ir pasi- 
ryžimų. Jeigu turi tos valios laimėjimams, tai turėsi pasisekimo. Kas 
šiandien ką nors didinga padarė, tegu nelaukia, kad ateityje neturės 
visokių kliūčių ir trukdymų. Zmogaus didybę sudaro ne palankios jam 
progos, geri draugai ar turtai, bet jo didybė glūdi jame pačiame ir nie- 
kur kitur. Jos nėra kur nors aplinkumoje, laimėje ar kito pagalboje, ji 
glūdi pačiame žmoguje. Tavyje glūdi jėga, kuri veda į laimėjimus ir 
į tikslą. Bet ši jėga niekuomet nesti iššaukiama silpno šauksmo, ji 
išeina paminklo, veikalo ar didelių darbų pavidale aikštėn tik tada, kai 
yra didelis pasiryžimas ir įsitempimas. Tu turi visa siela apie tai gal- 
voti, ko nori pasiekti. Kiekvieną savo jėgos dalelę, nenugalimą pasiry- 
žimą, karščiausias pastangas, nepaprastą uolumą turi atiduoti darbui, 
kurį pradėjai dirbti. Savo pastangas ir norus turi paremti visomis savo 
jėgomis. Tu viską gali, jeigu nori. Dabar tuojau pradėk ir neatidėk ry- 
tojui. Rytoj tam nebebus progos. Šiandien yra geriausia diena per visus 
metus pradėti naujus darbus, 
O. Swett Mar den. 


An. An. A. A Ad Aa A, A An. An, Aa An Alo, Ala Ats, An. An. Al. Al. Al A, An. A Alik, 


AD. A A An. Ada, An, Ada, A. An. An. An. Alo. 

Kaip kuriami draugijų skyriai. 


Ivairių lietuviškų draugijų skyriai mūsų kaimuose šalia skaityklų 
yra svarbiausi lietuviškos šviesos židiniai. Draugijos duoda daug gali- 
mybių šviestis ir lavintis. Draugijos skyrius nesunku įsikurti, o tačiau 
daugely vietų lietuviškas jaunimas dar nesuorganizuotas. Dažnai netu- 
rima draugijos tik todėl, kad nežinoma, kaip tai daroma. Cia norėčiau 
nupasakoti visus su draugijos skyriaus kūrimu surištus formalumus. 

Draugijos skyrius galima kurti ten, kur atsiranda draugijos įsta- 
tais numatytas narių skaičius, pav., Liet. Šv. Kazim. D-jos skyrius galima 
įkurti ten, kur yra dešimts tos d-jos narių. Visi tie nariai turi būti centro 
valdybos draugijon priimti ir turėti iš centro valdybos atsakymą raštu. 

Tada kuris nors tų narių turi kreiptis draugijos centro valdybon, 
prašydamas valdybos sutikimo sumanyto skyriaus kūrimui. Toks sutiki- 
mas turi būti duotas raštu. Ta pačia proga reikia paprašyti centro val- 
dybą, kad atsiųstų bent vieną draugijos įstatų paliudytą nuorašą. 

Turint raštišką centro valdybos sutikimą kurti kalbamą draugijos 
skyrių ir paliudytą draugijos įstatų nuorašą, galima sukviesti vietinių 
draugijos narių steigiamą susirinkimą, kuriame išrenkama skyriaus val- 
dyba, revizijos komisija ir aptariamas artimiausias veikimas. Apie tokį 
steigiamą skyriaus susirinkimą pagal draugijų įstatymus nereikia pra- 
nešti nei storastijai, nei policijai, nei kuriai nors kitai valdžiai. Reikia 
tik daboti,kad tokiame susirinkime dalyvautų vien draugijos nariai, centro 
valdybos priimti, reikia susirinkime turėti ir tų narių sąrašas. 
| Tuo būdu, skyrių įkurus, reikia per dviejų savaičių laikotarpį pranešti 
apie tai storastijai, pridedant prie pranešimo draugijos statuto nuorašą 
ir centro valdybos raštą, kuriame išreiškiamas sutikimas skyrių kurti, 
Toks pranešimas turi šitaip atrodyti; 

Oddziału Litewskiego T-wa Św. Kazimierza 
wychowania młodzieży i opieki nad niq 


Wai AR OLORE E Ae POWTER Mis TAES 
Zawiadomienie. 

Na zasadzie art.41 Prawa o stowarzyszeniach niniejszem podajemy 
do wiadomości Starostwa, że w dn. zgodnie z przepisami 
§ 16 Statutu Lit. T-wa Św. Kazimierza wychowania młodzieży i opieki nad 
niq został założony oddział tegoż T-wa we wsi ANES a A a AS 
DU a a 
i W skład zarządu pomienionego oddziału wchbodzą: 1). pre- 
AZTAPAR A A TTA NAAT A E EE E ARAT PENGER WSZySCy za- 
mieszkali we WS a N TA: OW a RS AES 

Oddział będzie się mieścił w domu... PERA A Sia aa 


Załączamy: 1) odpis statutu T-wa i 2) pismo Zarządu Centralnego 
T-wa, wyrażające zgodę na założenie pomienionego oddziału. 


Š. m. rugsėjo mėn. 22 dieną lietuvis lakūnas Vaitkus lėktuvu „Litua- 

nika II“ perskrido Atlanto vandenyną iš Amerikos Europon ir tuo 

būdu pakartojo Dariaus ir Girėno garbingąjį žygį, išga:sindamas savo 

tėvynės Lietuvos vardą visam pasauly. Vaizdely lėktuvas „Lituanika II“, 
ant sparnų sėdi lakūnas Vaitkus, priešaky p. Vaitkienė. 


Toks pranešimas storastijai reikia išsiųsti paštu apdraustu laišku 
arba įteikti storastijos raštinėje. Vienu ir kitu atvejų reikia turėti įtei- 
kimo kvitas. 

Jeigu storastija per keturias savaites nuo pranešimo įteikimo die- 
nos neuždraus raštu skyrių kurti, tai skyrius skaitosi įsikūręs ir gali 
pradėti veikimą. Veikimo pradžioje reikia užvesti visas knygas, būtent: 
narių knygą, protokolų knygą, kasos knygą ir knygynėlio knygą. Tos 
knygos gali būti kiekvienu metu storastijos kontroliuojamos. 

Jeigu storastija uždraustų skyrių kurti, tai reiktų arba pašalinti 
nurodytas kliūtis, arba keturiolikos dienų laikotarpyje skųstis vaivadijai. 

Teisininkas. 

AUSRŪNAS. 

Dega kaimo žiburėliai 

[r šunyčiai loja. 

Dzin-gu, dzin-gu pro svirnelį 

Kažkas atvažiuoja. 
Dzin-gu dzin-gu—naujos mintys Ak, mylėsiu, tai mylėsiu... 
Į širdužę prašos: Duos tėveliai kraičio, 
Atvažiuoja bernužeėlis, Jei tik jaunas — ištekėsiu, 
O palaidos kasos... Nors ir už našlaičio. 
Bėk, sesute, į kiemelį... : Dzin-gu dzin-gu ir sustojo 
Pažiūrėk ar jaunas... Prie kiemelio vartų. 
Ištekėsiu—svajonėlės Jeigu senas — netekėsiu 
Kaip snieguolės kraunas. Nors ir pasikartų... 


Dega kaimo žiburėliai 

Ir šunyčiai loja. 

Dzin-gu, dzin-gu pro svirnelį 
Kažkas atvažiuoja. 

VYRU EGZAMINAI. 


(Monologas). 


Kitiems gal šis ruduo patys niekai; gal net džiaugiasi, kad yra pro- 
gos iki juostos po purvyną pabraidyti. Kiti, kurie prie vieškelių gyvena, 
net pelno šaltinį pasidarė: važiuoja vežimas ir įgula į purvą. Ir įgula 
taip, kad stenėk, kol akys sprogs, vis tiek iš purvyno neišstenėsi. Tai 
ką daro arti vieškelio gyvenąs žmogus? Jis šaltai žiūri pro langą į įgu- 
lusį purvan vežimą ir laukia, ko] ateis jo savininkai. O kai ateina ir prašo 
iš purvo iškelti, tai arti vieškelio gyvenąs žmogus, kaip koks gailestin- 
gas samarietis, paima iš įgulusio džentelmeno už iškėlimą pinigų saują. 

Arti vieškelio gyvenančizm žmogui toks ruduo vienas malonumas. 
Bet man, toliau vieškelio gyvenančiam, be to tris savaites čiaudėjusiam 
visokiom slogom, o ketvirtą susirgusiam inkstais, toks ruduo ne 
ruduo, o tikras fe. Per tuos inkstus visos man linksmybės užrūko. Na, 
kad per tuos pačius inkstus galiu ramiai žiūrėti į gyvenimą ir į viską, 
kas tik jame dedasi, tai tas irgi tiesa. Ir kai pradėjau žiūrėti, pastebėjau 
baisiai daug įmantrių dalykų. 

Pirmiausia nuodugniai ištyriau, kaip šiais laikais darosi vyrai. 
Dabar, gerbiamieji, vyrai ne taip dirbasi, kaip anksčiau: na, kelnes pa- 
siuva, paskui ganai galvijus, paskui pusbernauji, paskui bernauji, pra- 
dedi barzdą skusti ir taip išeini į vyrus. 

Dabar, pasirodo, visos tos kelnės ir barzdų skutimai spiovimo verti 
dalykai. Gali turėti dvejas kelnes, gali būti dešimts metų pusberniaves, 
bet jei neturėsi kaktoj dviejų randų — vieno nuo plytos, o antro nuo 
kastuvọ, jei neturėsi nė vieno išmušto dančio, tai joks vyras nesi. Dabar 
mūsų apylinkės bernai nustatė maždaug kaip ir taisykles į vyrų luomą 
įžengti. | rudenį, kaip prasideda vestuvės, sako prasidėsią jų kaip ir 
egzaminai į vyrus. 

Kiek teko patirti, egzaminai į šių dienų vyrus nesą sunkūs; beveik 
kiekviena mitresnė kiaulė jų jei ir neišlaikytų, tai bent nedaug ir be- 
truktų. O kokiam smarkesniam buliui, be grandies snuky, tokie egza- 
minai vieni niekai. 

Dabar štai mūsų kaime susidarė tokių kandidatų į vyrus būrys ir 
pradėjo ruošą egzaminams. Pradėjo kaip ir mankštintis: kas vakaras 
ima pusę plytos į kišenę, pasigalanda peiliukus, pasiima lazdas ir eina, 
kur nugirsta kokias vakaruškas ar šiaip didesnį klumpių sunešimą. Nueina 
pas mūsų kaimo tokius pat vyrus. Tuoj,žinoma, pradeda mėtytis žodžiais, 
paskui vienas į kitą paleidžia iš patamsio plytgali, na, o paskui prasi- 
deda pats visos sueigos storgalys—peštynės. O po jų kartais pasitaiko 
dar didesnis storgalys: vieno laidotuvės, kokių dviejų, trijų ruošimas 
į kalėjimą, o dar kelių — skubi kelionė ligoninėn. 

Na, po tokių rungtynių vieni, kurie nors lieka nugalėtojais, o kiti 
nugalėtaisiais. Zinoma, nugalėtieji prisiekia atkeršyti; vadinasi, iš dabar- 
tinių nugalėtojų ką pasiųsti į kapinės, ką į ligoninę, o patys eiti kas 
į kalėjimą, kas į ligoninę, o kas gal ir į kapus. 

O kai prasidėsiančios vestuvės, tai likusieji po dabartinių mankštų 
gyvi, sveiki ir laisvi vyrai išbandysią savo talentus. Vadinasi, nugirs kur 
vestuves, tuoj susidaręs būrys vadinamųjų vyrų ir skuba ten. Sueina 
į vestuvių trobą ir pradeda daryti savotišką tvarką: uzboną su alum 
nutelžia į pastale, piršliui išrauna saują ūsų, kaimyno šunį pasigave 
uodegą dantimis nukanda ir visą laiką smarkiai juokiasi. Na, kai jau 
vestuvininkai netenka kantrybės, pradeda klausinėti svečių, ko jie atėjo, 
tai neprašytieji svečiai tuoj už vėzdų, už peilių ir pradeda egzaminus. 
Vestuvininkai žmonės be lazdų:į vestuves važiuodami muštis nesiruošė, 
taigi nekviestųjų svečių dažnai net nugalimi. 

Didvyriai dar kelis langus išmuše, nugalėtojiškai rėkaudami, dro- 
žia namo. Kaip matome, egzaminai į šių laikų vyrus nėra per sunkūs: 
neprašyta į vestuves kiekviena kiaulė gali ateiti. Ir kiekviena kiaulė 
vestuvininkams daug klapato gali pridaryti, tik tiek, kad pati pasiučiau- 
sia kiaulė niekam galvos nepraskels ir langų nedaužys, o pati gavusi 
per šonus botagu eina į migį gulti. Tad kiaulę kai kuriais atžvilgiais 
mūsų Kaimo vyrai yra net pralenke. 

Bet bendrai, tai dabar jaunikliai eina į vyrus labai triukšmingai, — 
su plytomis, peiliais ir kruvinais pakaušiais. Kaip norite sakykite, o išeina, 
kad jei matai žmogų su kelnėmis, ūsuotą, sveiką, linksmą, tai tas dar 
ne vyras. Vyras yra, kad ir vos kelnes užsimoves, bet turi turėti bent 
du randus kaktoj, trejetą šonkaulių įlaužtų, akį išmuštą.., 

— Rugsėjo mėn. 21 dieną lie- 
tuvis lakūnas Feliksas Vaitkus per- 
skrido Atlanto vandenyną iš Ame- 
rikos į Europą ir nutūpė Airijoje. 
Vaitkus buvo pasiryžęs atskristi ne- 
nutūpdamas net Kaunan, bet pake- 
liui pritrūko benzino ir savo pasi- 
ryžimo visiškai neįvykdė. Tik ne- 
daugeliui lakūnų pavyko perskristi 
Atlanto vandenyną, dauguma mėgi- 
nusių skristi nuskendo. Lakūnas 
Vaitkus pakartojo Dariaus ir Girėno 
drąsųjį Žygį ir vėl išgarsino Lietu- 
vos vardą. 

— Šio mėn. 12 dieną suėjo ly- 
giai metai, kai Ženevoje Baltijos val- 
stybių užsienių minlsteriai Dasirašė 
Pabaltės Santarvės sutartį. Šios su- 
tarties pasirašymas tuo metu visoje 
Europoje sukėlė dideliausio susido- 
mėjimo, jr žymiausi Europos lai- 
kraščiai labai palankiai rašė apie 
sudarytą Pabaltės Santarvę. Jos su- 
darymui pridavė visa Europos spau- 
da didelės politinės reikšmės, nes 
trijų valstybių, nors ir nedidelių, bet 
esamų tarp trijų didelių valstybių, 
sutarimas eiti ranka rankon yra di- 
delės politinės reikšmės įvykis, ku- 
ris duosiąs gerų pasėkų. Dabar, suė- 
jus metams nuo sutarties pasirašy- 
mo, visų Baltijos valstybių spauda 
plačiai rašo, kaip apie pačią sutartį, 
taip ir apie didelę jos naudą visoms 
Baltijos valstybėms, kurios jau ištisi 
metai, kaip užsienio politikoje laiko- 
si bendros linijos. Be to, pasirašius 
Santarvės sutartį, sustiprėjo ir kul- 
tūrinis bei ekonominis visų trijų 
valstybių  bendradarbiavimas, kas 
irgi turi didelės šioms valstybėms 
reikšmės. 

— Rugpiūčio mėn. 11 — 17 d. 
Kaune įvyko pirmasis pasaulinis lie- 
tuvių kongresas, kurį sušaukė Už- 


sienio Lietuviams Remti Draugija. 
Kongresą atidarė Tautos Vadas An- 
tanas Smetona, kuris ta proga pasa- 
kė reikšmingą kalbą, sveikindames 
atvykusius atstovus ir apibudinda- 
mas kongreso reikšmę ir tikslus. 
Tautos Vado žodžiai buvo palydėti 
ovacijomis ir Tautos Himnu. Po to 
kalbėjo Užsienio Lietuviams Remti 
draugijos pirmininkas adv. R. Ski- 
pitis. Po atidarymo sudarytas buvo 
prezidiumas, į kurį buvo pakviesti 
Amerikos, Argentinos, Anglijos ir 
Latvijos lietuvių atstovai. Toliau se- 
kė apie 200 sveikinimų. 

Kongrese dalyvavo apie 3000 
atstovų iš įvairių lietuvių kolonijų. 
Pilnumos posėdžiuose buvo svar- 
stomi svarbūs mūsų tautos reikalai. 
Šalia to buvo atskirų profesijų at- 
stovų posėdžiai, kaip studentų, žur- 
nalistų, mokytojų ir kitų. 

Kongreso proga įvyko didelės 
sporto rungtynės, buvo surengta 
išeivijos spaudos ir kultūros parode. 
Svarbiausią jos dalį sudarė dr. Ra- 
čkaus muziejus su turtingu rinkiniu 
apie Amerikos lietuvių padėtį, vi- 
suomeninį veikimą, jų kovas dėl 
Lietuvos laisvės, jų kariškas orga- 
nizacijas su Įvairiais ženklais, vėlia- 
vomis ir uniformomis. Ypač buvo 
įdomus numizmatikos rinkinys, spe- 
cialus skyrius apie didvyrių — lakū- 
nų Dariaus ir Girėno skridimą, „Li- 
tuanikos“ dalys, lakūnų relikvijos, 
dokumentai ir kita. Kiti skyriai vai- 
zdavo lietuvių gyvenimą Brazilijoj, 
Argentinoj, Anglijoj, Latvijoj, Prūsų 
Lietuvoj ir kitur. 

Rugpiūčio 17 d. kongresas pri- 
ėmė rezoliucijas, kuriose pasižadė- 
jo remti Lietuvos vyriausybės pa- 
stangas sėkmingai siekiant svarbiau- 
sių lietuvių tautos uždavinių. Rezc- 
liucijoje reikalaujama, kad išvykusi 
svetur lietuvių tautos dalis išlaikytų 


278 | JAUNIMO 


savo kilnią tautybę ir palaikytų ry- 
šius su N. Lietuva. Tam tikslui nu- 
tarta įkurti Pasaulio Lietuvių Sąjun- 
gą, kurios centras bus Kaune irku- 
kurios tikslu bus plėsti bendradar- 
biavimas Nepr. Lietuvoj gyvenančių 
lietuvių su užsienio lietuviais. Taip 
pat įkurta Pasaulio Lietuvių Studen 
tų ir Pasaulio Lietuvių Laikraštinin- 
kų Sąjungos. 

Kongresas 
Himnu. 

Viso pasaulio lietuvių glzudesnio 
bendradarbiavimo užsimezgimas yra 
labai svarbus įvykis mūsų tautos 
gyvenime. 

— Rugpiūčio 21 d. įvyko Lietu- 
vos ir Sovietų politinių kalinių pa- 
sikeitimas. Sovietams perduoti sė- 
dėję Lietuvos kalėjimuose 6 komu- 
nistai, o Sovietai grąžino Lietuvai 
15 lietuvių kalinių: 3 knnigus ir 12 
“pasauliečių. 

— Nepriklausomoj Lietuvoj gal 
labiau, negu kitose valstybėse, vy- 
riausybė palaiko ūkininkus. Nežiu- 
rint to iš svetur atsibastę agitato- 
riai pradėjo kurstyti ūkininkus, kad 
jie reikalautų iš valdžios dar dau- 
giau lengvatų Suagituoti Suvalkijos 
ūkininkai kai kur buvo paskelbę 
miestams „streiką“ — sulaikė žemės 
ūkio gaminių vežimą miestuosna. Šis 
„Streikas“ tačiau greitai pasibaigė, 
nes dauguma ūkininkų nepaklausė 
agitatorių ir prie streiko neprisidėjo. 

— Nesenai Taline įvyko Pabal- 
tijo valstybių sportininkų futbolo 
rungtynės. Jose dalyvavo Lietuvos, 
Latvijos ir Estijos futbolininkai. 
Rungtynes laimėjo lietuviai. 

. — Beveik tuo pat laiku įvyko 
Lietuvos — Latvijos teniso rungty- 
nės, kurias laimėjo Lietuva. 

— Rugsėjo 5 d. buvo atsistaty- 
dinęs Lietuvos ministerių kabinetas. 
Naują kabinėtą sudarė ligšiolinis 
ministeris pirmininkas Juozas Tū- 
belis. Į kabinetą įėjo visi tie patys 
ministeriai, išskyrus vidaus ir žemės 
ūkio ministerius. Vidaus reikalų mi- 


užbaigtas Tautos 


DRAUGAS 0 Nr 


nisteriu pakviestas generolas Čapli- 
kas, žemės ūkio Putvinskas. Minis- 
terių pirmininkas pareiškė spaudei, 
kad Lietuvos politika nepasikeis. 

— Paskutinėmis žiriomis, Vytau- 
to Didžiojo universiteto personalo 
yra 459 asmenys, būtent: 05 mokslo 
vyr. neriai, 147 — mokslo jaun. na- 
riai, 52 — padedar-ojo ir 160 priv. 
doc.; technikinio personalo — 160. 
Atskirose srityse dirbančių yra: ad- 
ministracijoje —111, bibliotekoje — 
19, teologijos-filosofijos fak. — 28, 
evangelikų teologijos fak.— 5, huma- 
nitarinių mokslų—43, teisių 26, ma- 
tematikos-gamtos— 62, medicinos— 
110, technikos—55. Dabartinis Vy- 
tauto Didžiojo universitetas yra kiek- 
vienais metais turėjęs šitiek studentų: 
1922 m. -— HL68,- 1923-1380, 
1924 m.—1795, 1925.— 2105, 1926 
m. — 3054, 1927 m. — 3583, 19.8 
m.-— 4004, 1929 m. — 3988, 1930 
V. D. m.— 4097, 1931 m. — 4475, 
1932 m.—4553, 1933 m.— 427171 ir 
1934 m.— 3798. 


IŠ LENKIJOS. 


—- Rugsėjo mėn. Tautų S5ąjun- 
gos pilnumos sesijoje buvo išrinkti 
trys Tautų Sąjungos Tarybos ne- 
nuolatiniai nariai. Lenkijos min. 
Beckas pareiškė, kad Lenkija ir to- 
liau palaikanti savo kandidatūrą į ne- 
nuolatinius Tarybos narius. Padarius 
balsavimą, 45 valstybių atstovai pa- 
sisakė už Lenkijos teisę kandiduoti, 
T—prieš, Po to buvo renkami trys 
nauji Tautų Sąjungos Tarybos ne- 
nuolatiniai nariai. Balsuojant buvo 
išrinkta: Rumunija (50 balsų), Pietų 
Amerikos valstybė Ekvadoras (45 
balsai) ir Lenkija (42 balsai). 

— S. m. rugsėjo mėn.8 d.buvo 
Lenkijos seimo rinkimai. Oficialiai 
pranešama, kad visoj Lenkijoj turėjo 
teisę balsuoti 16.282.357 asmens, 
o balsavo tiktai 7.575.(81 asmuo. 
Vadinasi, vos 46,519/,. Mažiausiai 
balsavo Varšuvoje, kur iš 731.112 
galinčių balsuoti, pasinaudojo tik 

220.082 (309/4). Ta proga reikia pri- 
minti paskutinius Lenkijos seimo rin- 
kimus, kurie buvo 1930 metais. Ta- 
da turėjo teisę balsuoti 15.791.278 
asmens ir balsavo 11.816.413. Va- 
dinasi, 74,89/); Tuo būdu šiemet 
balsuotojų kiekis sumažėjo 28,39/4. 
Sanacinė lenkų spauda aiškina tai 
didele apozicijos agitacija prieš da- 
lyvavimą rinkimuose ir pablogėjusiu 
tą dieną oru. Tačiau pasiguodžia 
tuo, kad 1930 metais B. B. partija 
gavo 5.292.125 balsus, o dabar 
1.515.681 balsą. Vadinasi, daugiau 
2.282.956 balseis,kas sudaro 43,19/4. 
Kaip matome, visus gautus tą dieną 
balsus sanacinė spauda priskiria B. 
B. partijai. 

Rugsėjo mėn. 15 d. buvo senato 
rinkimai. Išrinkta 60 senatorių, o 32 
senatorius paskyrė prezidentas. 

— Paskutiniu metu lenkų spauda 
vėl pradėjo daug rašyti avie sunkią 
lenkų gyventojų būklę Čekoslova- 
kijoje. 

Pasak lenkų spaudos, nesenai 
buvęs patrauktas teismo atsakomy- 
bėn dienraščio „Dziennik Polski“ re- 
daktorius, buvęs patalpintas kalėji- 
man vlenas lenkas darbininkas, ku- 
ris, sakydamas kalbą prie mirusiojo 
lenko darbininko karsto, išsitarė: 
„Tegu bus tau lengva lenkų žemė“. 
Vyriausioji čekų mokytojų sąjungos 
valdyba paruošė atitinkamoms įstai- 
goms memorijalą, kuriame reika- 
lauja atstatyti kelioliką lenkų mo- 
kytojų, dirbančių pradžios mokyk- 
lose. Lenkų laikraščiai, paduodami 
šias ir panašias žinias, piktinasi, kad 
Cekoslovakijoj taip sunkiai gyvenasi 
lenkams. 


Iš MŪSŲ PADANGĖS. 


Punskas, Seinų vals., Suval- 
kų apskr. Nuo senai pavyzdingai 
veikia čia Liet. Šv. Kazimiero D-jos 
skyrius. Šio skyriaus rūpesčiu š. m. 
rugpiūčio 15 dieną buvo surengtas 
dainų vakaras - koncertas. Koncertą 
paruošė ir jam vadovavo žinomas 

Sukūrusiems lietuviškos šei- 
mos židinius mūsų skyriaus na- 
riams: Vicepirmininkei Genovai- 
tei Kurpytei su Juozu Biekša, 
Antosei Kaš taitei su Jonu Ka- 
raciejum, Vaclovui Tamulevičiui 
su Maryte Miškinaite ir Jonui 
Kieraičiui su Margarita Vaina- 
lavičiene linki daug laimės nau- 
jame jų gyvenime. 

Lietuvių Šv. Kazimiero D-jos 

Mergažerio skyriaus 


Valdyba 


chorvedys p. K. Cibulskis. Jo vado- 
vaujamas choras sugeba padainuoti 
lietuvišką dainą tikrai meniškai ir 
sužavėti ne tik savus, bet ir kita- 
taučius, 

Šiuo kartu choras padainavo 
naujų ir labai gražių dainelių, kai 
kurias, publikos prašomas, turėjo 
net pakartoti. 

Programą pajvairino solistė pa- 
nelė M. Ceplaitė, kuri skambiu savo 
balseliu ir giliu dainelių turiniu su- 
jaudino nevieną. Lapelis. 

Vaičiuliškė, Andrejavo vals., 
Suvalkų apskr. Sio kaimo jaunimas 
yra gana veiklus ir jau ne kartą pa- 
sirodė viešai lietuviškame darbe, 
rengdamas vakarus, susirinkimus ir 
paskaitas. 

Iki šių metų galima buvo veikti 
sėkmingiau. Šiemet gi veikimas pa- 
sunkėjo dėl administracinių varžymų. 

Jaunimas vistik rankų nenulei- 
džia. S. m. liepos 28 dieną dalis 
Vaičiuliškės ir Punsko jaunimo bu- 
vo surengę išvyką į Vigrius, seno- 
vės vienuolių kamendulų buveinę. 
Nuvykę ten aplankė bažnyčią, rūsis, 
ežerą ir apylinkes. Tą pačią dieną 
pėsti grįžo namo, padarydami virš 
50 kilom. 

Jaunimo tarpe yra nemaža sporto 
mėgėjų. Dažnai, vadovaujant J. M., 
pasilavina visose sporto srityse, ypač 
mėgiamas čia tinklasviedis. 

Šale kūno mankštome ir protą. 
Jaunimas skaito knygas ir laikraš- 
čius, kurių turi išsirašę gana daug. 
Labiausia yra pamėgęs savo vadovą 
— „Jaunimo Draugą“. Lapelis, 

Mažėnai, Rimšės vals., Brėsla- 
vės apskr. Mažėnų sodžius vienas 
didžiausių visoj apylinkėj, todėl ne 
maža yrą ir jaunimo. Seniau šio 
sodžiaus jaunimas, padedant Keper- 
šai Juliui, gana gražiai veikė: rengė 
vaidinimus, skyriaus susirinkimus 
ir kita. 

Dabar veikimas sumažėjo; vasarą 
dauguma jaunimo išvažiuoja Latvi- 
jon uždarbiauti, o likusieji nepajėgia 
be pagalbos pajvairinti gyvenimo 
kultūringais pasirodymais, tad įvai- 
rina tik šokiais. 

iemet gal jaunimo ir viso so- 
džiaus gyvenimas kiek pagyvės, nes 
steigiama čia „Ryto“ skaitykla. Jau- 
nimas džiaugiasi, kad galės lavin- 
tis ir šviestis, skaitydami knygas ir 
laikraščius. Senis. 


IŠ VILNIAUS. 


Ilgamečiui „Jaunimo Drau- 
go“ Redakcijos nariui p. Silve- 
strui Urbonavičiui, sukūrusiam 
lietuviškos šeimos židinį su 
p.Prane Lukaityte, linkime daug 
laimės. 

Redakcija ir Administracija 


Mūsų Klubo nariui-steigėjui 
draugui Silvestrui Urbonavičiui, 
sukūrusiam lietuvišką šeimą su 
p. Prane Lukaityte, linkime viso- 
kioriopos kloties. 


Klubas „Romuva“. 


——————————————— ————————————— — —— — aM 


Mokslo metų pradžia. 
Rugsėjo 2 d. visose pradžios ir vi- 
durinėse mokyklose prasidėjo mo- 
kslo metai. Tą dieną šv. Mikalojaus 
bažnyčioje buvo iškilmingos mok- 
sleivių pamaldos. 


Perkeltas šv. Kazimiero 
knyginas. Rugpiūčio mėn. pabai- 
goj lietuvių šv. Kazimiero knyginas 
perkeltas į Aušros Vartų gatvę 17. 
Iki šiol buvo Aušros Vartų g-vė 12. 
„ Svečiai iš Nepr. Lietuvos. 
Sią vasarą buvo nemaža atvykusių 
svečių Iš Nepr. Lietuvos: „Židinio“ 
redaktorius d-ras Skrupskelis, rašy- 
tojas Vaičiulaitis, literatūros istori- 
kas Ambrazevičius, rašytoja klai- 
pėdietė Simonaitytė ir kt. Be to, 
buvo trumpam laikui Vilniuje su- 
stojęs sportininkų būrys, vykstąs iš 
studentų sporto olimpiadės Buda- 
pešte. 

Kunigų atmainos. Adutiš- 
kio klebonu paskirtas ligšiolinis Va- 
rėnos klebonas kun. Vaičiūnas. Va- 
rėnon paskirtas kun. I. Montvilas. 
Butrimonių klebonu paskirtas kun. 
Voiciechovskis, lenkas, nemėgstąs 
lietuvių, nors Butrimonių parapijos 
žymi dalis lietuviška. 

Tautinių mažumų kon- 
gresas. Rugsėjo mėn. 2 — 4 d. 
Ženevoje įvyko tautinių mažumų 
kongresas. Jame dalyvavo ir Vil- 
niaus krašto lietuvių atstovas Laiki- 
nojo Komiteto pirmininkas p. K. 
Stašys, kuris pasakė kalbą, apibu- 
dindamas sunkią dabartinę tautinių 
mažumų padėtį ir kvietė kongresą 
kovoti su nuolat stiprėjančiu viešpa- 
taujančių tautų šovinizmu. 

Abiturijentams. Šiemet pra- 
šymai stojančių universitetan bus 
priimami nuo rugsėjo m. 23 d. iki 
spalių m. 7 d. Prie prašymo reikia 
pridėti: autobiografija, brandos ate- 
statas, metrikai, 5 fotografijos, ka- 
riuomenės liūdymas ir kvestūros 
kvitas. 

„ Vilniaus Kalendorius“. 
Š. m. spalių mėn. išeis „Vilniaus 
Kalendorius“ 1936 m. Kalendorių 
galima jau vžsisakyti „Vil. Rytojaus“ 
Administracijoj — Vilnius, Dąbrow- 
skio gt. 5—1. 

„Kas daryti“. Nesenai išėjo 
iš spaudos nedidelis, bet rimtas 
Mirūno veikaliukas „Kas daryti“. 

Seniausioji Europoj tau- 
ta. Mokslininkų nuomone, lietuviai 
dabartinėse žemėse apsigyveno dar 
prieš Kristaus gimimą. Tuo būdu 
lietuviai yra laikomi, kaipo seniau- 
sia tauta Europoj. Tačiau, seniau, 
negu lietuviai, Europoj gyvena ba- 
skų tauta, gyvenanti Pirenėjų kal- 
nuose. Baskų iš viso yra apie vie- 
nas milijonas. Didesnioji baskų dalis 
gyvena Ispanijoj, mažesnioji— Pran- 
cūzijoj. 

Baskai yra narsi ir pasižymėjusi 
senovėj tauta Pirinėjaus pusiausaly. 
Niekas negali pasakyti, kada baskai 
atsikraustė į dabartines savo gyve- 
namas vietas. Su jais jau kovojo 
senovės romėnai, bet galutinai įveikti 
nepajėgė. Taip pat sėkmingai bas- 
kai atsilaikė per kelis šimtmečius 
ir prieš arabus, arba maurus. Ben- 
drai baskai visą laiką valdėsi sava- 
rankiškai, neleisdami kištis į savo 
vidaus reikalus bet kuriai pašalinei 
valdžiai. Ir Ispanijos monarchijos ri 
bose jie buvo taip pat beveik auto- 
nomiški, o dabar pareikalavo atski- 
ros sau respublikos. | 

Baskai yra geri kariai ir jūrinin- 
kai. Jie išlaikė senoviškus papro- 
čius ir rūbus. Ypač įdomi yra baskų 
kalba, kuri nėra panaši nei į vieną 
kalbą pasauly ir kurią nepaprastai 
sunku išmokti. Tačiau baskai savo 
kalba didžiuojasi ir mano, kad Ado- 
mas ir leva kalbėję dausose... bas- 
kiškail... 

Medus — vaistai. Senovėj į 
medų buvo žiūrima, kaip į labai 
vertingą produktą. Medų valgydavo, 
darydavo iš jo įvairius gėrimus. me- 
dus būdavo vartojamas cukraus vie- 
toj. Lietuva senovėj buvo pagarsė- 
jusi savo medum ir iš jo gaminamu 
midum. Taip pat į medų buvo žiū- 
rima, kaip į gerą vaistą, nes bite- 
lės jį surenka iš įvairių žolių žiedų. 


| 


| 


Todėl ir į bitę, medaus ir vaško 
tiekėją, žmonės žiūri su pagarba ir 
laiko ja beveik lygia žmogui esybe. 
Apie bitę žmonės sako, kad jį „mir- 
šta“, o ne „dvesia“ arba „stimpa“, 
kaip kiti vabzdžiai ar gyvuliai. 
Tačiau, pramonei kylant, medus 
liko pamirštas. Kaipo pigesnis sal- 
dymo produktas, cukrus išstūmė 
medų, Vėliau atsirado dirbtinis me- 
dus, taip kad tikrojo medaus parei- 
kalavimas vis mažėjo. Net kaip vai- 
stai ir iabai maistingas produktas 
medus taip pat nustojo pasitikėji- 
mo. Bet tai yra labai klaidinga pa- 
žiūra į medų. Paskutiniuoju laiku 
gydytojai vėl susidomėjo medum ir 
pradėjo tyrinėti jo gydomasias sa- 
vybes. Vienas Amerikos bakteriolo- 
gas nustatė, kad medus yra gera 
apsaugos priemonė nuo įvairių bak- 
terijų. Taip antai, šiltinės bacilos 
meduj žūva per 24 valandas, kai 
kurios žarnų ligų bakterijos meduj 
nugaista per penkias paras, kruvi- 
nosios bakterijos—per 10 valandų. 
Iš to matyt, kad geram meduj nie- 
kad negali būti žmogui kenksmingų 
bacilų, ko negalima pasakyti apie 
kitus maisto produktus, kurie yra 
patozi dirva bakterijoms veistis. 
Tuo būdu, medus yra gera de- 
zinfekcijos priemonė. Todėl, kas 
kiekvieną dieną valgo bent truputį 
medaus, tas apsaugo gerklę ir vi- 
durius nuo įvairių kenksmingų gy- 
vių. Taip kad medus vėl pradeda 
atgauti savo seną vietą, kaip geri 
vaistai ir maistingas dalykas. 
Šaidyklų išradėjas. Jei ne- 
būtų šaldyklų, tai nebūtų buvę ga- 
lima taip išplėsti tam tikrų Žemės 
ūkio šakų, kaip kad dabar yra. Pie- 
no ir mėsos ūkis būtų negalėjęs 
kilti. Šiandien šviežią mėsą, šaldytą 
ar konservuotą, yra paprastas da- 
lykas pervežti kelis tūkstančius ki- 

lometrų, arba ją kelis metus išlai- 
kyti negendant. Be dirbtinio šalčio 
tai būtų neįmanomas dalykas. Ta- 
čiau maža kam yra žinoma, kas yra 
šaldyklų išradėjas. Tad verta bent 
keliais žodžiais tą ūkininkų geradarį 
paminėti. 

Charles Tellier (lietuviškai: Šar- 
lij Teije) buvo šaldyklų išradėjas. 
Jis buvo gimimo prancūzas. Jo gy- 
venimas buvo nepaprastai vargin- 
gas. Jis yra pirmas pasiūlęs daug 
išradimų ir patobulinimų, bet jam 
baisiai nesisekė. Kiti vėliau jo išra- 
dimus pasisavino ir išnaudojo, su- 
sikraudami iš to didelius turtus, 
o pats Teije mirė, sulaukęs 85 metų 
amžiaus, beveik elgeta. Įdomu, kad 
kai jo išrastos šaldyklos jau paplito 
visam pasauly, duodamos kitiems 
milijonus pelno, tai seneliui išradė- 
jui nuo bado mirties išgelbėti Ar- 
gentinoj, kuri daugiausia jo išradimu 
naudojasi, buvo padaryta vieša rin- 
kliava, davusi 50.000 frankų, o pran- 
cūzų vyriausybė paskyrė jam vien- 
kartinę pašalpą.. —100 frankų! 

tai keli Teije išradimų projek- 
tai ir pasiūlymai. 1851 m. jis pa- 
siūlė Paryžiaus miesto valdybai įtai- 
syti vežikams skaityklius, rodančius 
nuvažiuotą kelią ir mokesnį. Val- 
dyba su pasipiktinimu jo pasiūlymą 
atmetė. O dabar užsieniuose nėra 
vežiko ir automobilio be skaityklio! 
1852 m.jis patobulino meškerių kriū- 
kučius. Teije už tai nieko negavo, 
o Prancūzijoj išto išaugo milžiniška 
pramonės šaka. Tais pat metais jis 
išrado savotišką motorinę valtį, bet 
ją sunaikino audra. 1855 m. jis vėl 
pasirodo Paryžiaus miesto valdyboj. 
siūlydamasis sutvarkyti miesto kana- 
lizaciją. Iš jo ten tik pasijuokė, nors 
vėliau pasinaudojo. Taip pat jis pir- 
mas pasiūlė asfaltuoti Paryžiaus gat- 
ves. Už tai jį palaikė bepročiu. Po 
to jis paruošė projektą 
draudimui ir patarė finansų mini- 
sterijai andėti žyminiu mokesniu są- 
skaitas. Žinoma, jo sumanymai buvo 
atmesti, o dabar sąskaitos apmoka- 

mos žyminiu mokesniu visam pa- 
sauly, nesakant Teije į nei ačiū nei 
dėkui. 

1857 m. Teije pradėjo bandy- 
mus dirbtiniam šalčiui gaminti. Vi- 
skas vyko gerai, ir 1867 m. jis jau 
turėjo išlaikęs be gedimo mėsą ket- 
veris metus. Bet praktikoj išmėginti 
savo išradimą jam“ ilgai nesisekė, 
nes prancūzų mokslo akademija pa- 
sisakė neigiamai. Tik 1876 m. buvo 
pašventintas pirmasis laivas šaldy- 
tuvas, kurs išplaukė iš Ruano uosto 
pietų Amerikon su šaldytos mėsos 
kroviniu. Po trijų mėnesių kelionės 
laivas pasiekė Buenos Aires mie- 
stą. Atvežtoji mėsa pasirodė taip 
šviežia kaip tik paskerstoji. Tuo 
būdu Šarlį Teije laimėjo, bet sau 
naudos iš to, kaip minėta, nesulau- 
kė. Žmonije, kuriai jo išradimas yra 
toks naudingas, pasirodė tokia pat 
nedėki ga, kaip ir daugeliui kitų iš- 
radėjų. Tik 1916 m. jam buvo pa- 
statytas Paryžiuj kuklus paminklas. 

Iš bičių gyvenimo. Bitės, 
kaip ir skruzdėlės, yra laikomos pro- 
tingiausiais vabzdžiais. Bičių visuo- 
menėj yra tokia pavyzdinga tvarka, 
kad žmonės gali pavydėti. Tačiau 
apie bičių vidaus gyvenimo susi- 
tvarkymą ligšiol buvo nedaug kas 
žinoma. Bendrai buvo manyta, kad 
kiekviena b'tė, atsižvelgiant į sąly- 
gas, gali dirbti įvairius darbus: pri- 
žiūrėti perus, eiti sargybą, rinkti 
medų. Tačiau paskutiniuoju laiku 
atlikti sistematiški bičių gyvenimo 
tyrinėjimai, padaryti Miuncheno uni- 
versiteto zoologijos instituto, davė 
visai kitokį bičių gyvenimo vaizdą. 
Pasirodo, kad kiekviena bitė turi 
išeiti visą eilę atskirų darbo laip- 
snių, kol ji gauna teisę rinkti medų. 
Medus rinkti yra aukščiausias laip- 
snis kurio bitė savo gyvenime gali 
pasiekti. 

Pirmoji tik išsiritusios iš akutės 
bitės tarnyba yra pati žemiausioji, 
nes ji turi išvalyti savo akutę, iš ku- 
rios ji išsirito, 0 taip pat ir tas aku- 
tes, kur perai dėl kokių priežasčių 

žuvo. Po trijų dienų švaros tarny- 
bos jauna bitė pakeliama į aukštesnį 
tarnybos laipsnį, būtent, jai pave- 
dama pristatinėti maistas suaugu- 
siems, senesniems perams. Suaugę 
perai minta tik medum ir žiedų dul- 
kėmis, kurių avilio sandėliuose nto- 
lat yra didelė atsarga, Todėl jaunai 
bitei reikia tik imti medus ir dulkės 
ir padavinėti perams. Pamaitinusi 
tris dienas senesniuosius perus, jau- 
noji bitė gauna maitinti jaunesnius 
perus, kurie medaus dar nevalgo, 
o maitinasi tam tikra sunka, kurią 
pagamina bitė savo snapely. Si tar. 
nyba tęsiasi maždaug lig dvyliktai 
bitės gyvenimo dienai. Po to jau- 
noji bitė gali trumpam laikui išlįsti 
iš avilio, bet ne medaus rinkti, o tik 
apsižiūrėti apylinkės ir patirti, kur 
jos avilys stovi. Tuo pat laiku ji pa- 
deda medausrinkėjoms. Ji tupi avi- 
lio laktoj ir laukia grįžtančiųjų iš 
lauko su medum ir vašku bičių. Iš 
jų ji atima medų ir vašką, taip kad 
senosios bitės gali vėl tuoj lėkti 
į lauką, net neužėjusios į avilį. Ji 
taip pat mokosi statyti korius ir atlj- 
kinėti kitus reikiamus darbus. Šioj 
tarnyboj jauna bitė išbūna šešias 
dienas. Vėliau dvi dienas ji eina 
sargybos pareigas. Ji stovi avilio 
laktoj ir atidžiai tikrina, kad kas 
svetimas nejeitų į avilį; Pama- 
čius nekviestą pašalietį, ji tuoj jį 
puola, o jai į pagalbą skuba kiti 
sargybiniai. Taip, dirbdama įvairius 
darbus, jauna bitė sulaukia dvide- 
šimtos gyvenimo dienos. kadaji yra 
paskelbiama „pilnamete“. Nuo tada 
ji jau lekia rinkti medaus ir tą darbą 
dirba lig pat savo mirties. Kiekvie- 
na medaus rinkėja turi pareigą pra- 
nešti savo draugėms apie rastas 
naujas vietas, kur yra daug medaus. 
Jei tik bitė, sugrįžus iš lauko, lak- 
telėj ima sukinėtis, lyg šokdama, tai 
yra ženklas, kad ji rado gerą vietą. 
Ir tuojau drauge su ja pakyla kitos 
bitės ir lekia į naują vietą. Medų 
bitė renka apie tris savaites. Sulau- 
kusi 40 dienų bitė jau yra sena ir 


paliegusi. Daugiau darbuiji netinka. 
Ji nutupia ir laukia mirties. 

Taip praeina nuolatiniam darbe 
visas trumpas bitelės gyvenimas. 

Keisti lietūs. Iš mažens esam 
įpratę į lietų ir sniegą ar krušą, nes 
tai mūsų krašte yra paprastas gam- 
tos reiškinys. Bet yra kraštų, saky- 
sim, šiaurės Afrikos dykumose, kur 
niekad relyja, arba tik vieną kitą 
ka-tą per kelias dešimtis metų. Tų 
vietų gyventojai negrai pasakojimus 
apie krintantį iš dangaus vandenį 
laiko prasimanymais ir pasakomis. 

Panašiai manom ir mes, jei gir- 
dim pasakojimus apie keistus lietus, 
kai iš dangaus krinta ne tik vanduo, 
bet ir kitoki daiktai. 

1870 m., prancūzų vokiečių karo 
metu, Olandijos sostinėj Haagoj lijo 
raudonas, lyg kruvinas, lietus. Žmo- 
nės labai išsigando ir tailaikė piktu 
ženklu. Mokslininkams to lietaus 
vandenį ištyrus, pasirodė, kad lie- 
taus vanduo yra pilnas mažų mikro- 
skopiškų raudonų gyvūnėlių, kurie 
vandenį ir nudažė. Panašus lietus 
buvo matomas, kaip pasakojama se- 
nuose raštuose, Paryžiuj 1582 m. 
Juodas, lyg rašalinis, lietus lijo Ka- 
nadoj, Montrealio mieste 1918 m. 
lapkričio mėn. 9 d. Anglijoj, Kento 
apskrity, kartą lijo mažais jūrų vė- 
žiais, kurių nukrito daug tūkstančių. 

Iš pradžių žmonės buvo labai 
nusigandę, bet paskiau įdrąsėjo,rin- 
ko vėžius ir juos gardžjuodamiesi 
valgė. 1917 m. pabaigoj smarki vie- 
sula su lietum išlijo Hendono ap- 
skrity daugybę jaunų, mažų ungu- 
rių. Vienas metraštininkas pasako- 
ja, kad 1761 m. Anglijoj lijo žuvi- 
mis. Esą, vienas žmogus pastatęs 
lauke kibirą ir, nustojus lyti, rado 
jame 200 žuvelių! 1861 m., netoli 
Singapuro miesto, Malajų pusiasaly 
per lietų iškrito daug įvairių rūšių 
žuvų. Kai kurios žuvys svėrė lig 
dviejų kilogramų! XVII a. Norvegi- 
jej Bergeno mieste, lijo gyvomis 
žiurkėmis, o Lenkijoj kartą paliję 
varlėmis, kurių nukritę tiek daug, 

kad jų pilna buvę žemėj ir ant na- 
mų stogų. Prieš porą metų, Indijoj, 
Kalkutos mieste, audros metu, vi- 
dury didžiausios gatvės staiga nu- 
krito didžiulis medis, kurio šakose 
raitėsi keturios gyvos nuodingos gy- 
vatės, 

Šių keistų reiškinių priežastis 
mokslininkams pavyko išaiškinti. Bū- 
tent, kiekvienam teko matyti, kai 
kieme ar laukuose staiga ima suk- 
tis mąžas viesulas ir kelti į viršų leng- 
vus daiktus, kuriuos iškelia gana 
aukštai. Bet kai kada pakyla milži- 
niško didumo ir stiprumo viesulai. 
Jos savo kely griauna namus, rauna 
medžius, kelia vandenis lig debesų. 
Todėl pasitaiko, kad kilusi jūroj ar 
ežere viesula paima į savo sūkurį 
daug vandens su visomis žuvimis 
ir kitais gyvais daiktais ir juos nu- 
neša labai toli. Tada nustebę tų 
vietų Žmonės mato žuvų, varlių ar 
kitą kurį keistą lietų. Atsitinka, kad 
Saharos dykumoj susidaręs viesulas 
perneša per Viduržemio jūrą bega- 
les smulkaus dykumų smėlio į Eu- 
ropą, kur tokiais atvejais lyja pur- 
vinas, geltonas lietus. Ir mūsų se- 
neliai pasakoja apie tokius nuosta- 
bius lietus. 

Nepaprasti draudimo nuo- 
tykiai. Užsieniuose yra plačiai pa- 
plitęs paprotys apdrausti ne tik savo 
turtą ar gyvybę, bet net kiekvieną 
kūno dalį nuo sužalojimo. Garsūs 
smuikininkai ir pianistai turi ap- 
draudę savo pirštus ir rankas, gra- 
žiosios kino artistės draudžia lūpas, 
nasis, akis, kojas. Iš didelio drau- 
dimų skaičiaus pasitaiko tikrai nuo- 
stabių nelaimingų nuotykių, už ku- 
riuos draugijoms tenka mokėti pre- 
mijas. 

Iš vienos tokios draudimo drau- 
gijos paskelbtos apyskaitos matyt, 
kad ji sumokėjo premijas už šito- 
kius keistus atsitikimus. Vienam 
klientui perpiovė galvą naujai pirkta 
skrybėlė; kitam — nusisuko sprandą 
vaikas, valgydamas svogūnus. Jau- 
nam vyrukui sulaužė šonkaulius jo 


mylimoji, perdaug karštai jį apka- 
bindama. Vienas žmogus mirė, su- 
sižeidęs nosį į lovos kraštą, kelda- 
masis rytą. Du klientai sunkiai nu- 
kentėjo, susidurdami su briedžiais 
važiuojant motociklu. Vieną našlę 
prislėgė kritęs paminklo akmuo, kai 
ji norėjo nunešus padėti gėlių pluoštą 
ant vyro kapo. Yra sakoma, kad re- 
sta pasaga yra laimės ženklas. Ta- 
čiau gali būti ir kitaip. Vienam 
draugijos klientui praskėlė galvą lai- 
mingoji pasaga, kuri nuolat kabojo 
ant vinies ties įjeinamomis jo buto 
durimis ir pataikė nukristi kaip tik 
savo radėjui ant galvos. 


Paminklas šuniui. Neseniai 
Necujorke, gražioj vietoj pastatytas 
brangus paminklas šuniui. Šitas pa- 
minklas skiriamas šuniui Balto, kurs 
išgelbėjo visą miesčiuką nuo dide- 
lio pavojaus. 

1925 m. miesčiuke Nome Alas- 
koj, prasidėjo baisi difterito epide- 
mija. Gydytojai nors ir buvo, bet 
jie nieko negalėjo padaryti, nes ne- 
buvo antidifteritinio serumo (sky- 
stimo), kuriuo vienu galima difteri- 
tas išgydyti. Miesčiukas Nome buvo 
labai toli nuo didesnių miestų, at- 
skirtas aukštais kalnais ir giliu snie- 
gu. Nė vienas žmogus nerizikavo to- 
kios kelionės, kad parneštų vaistų, 
nes aišku, kad ją atlikti žmogui ne- 
buvo į manoma. Tada atėjo galvon 
mintis pasiųsti šunį Balto, kuris bu- 
vo išmokintas žiemą atlikti panašias 
keliones. Jam pririšta laiškas ir mai- 
sto kelionei. Po dešimties dienų ne- 
ramaus laukimo Balto grįžo įšvar- 
gęs, vos gyvas, bet su vaistais. To- 
kiu būdu jis išgelbėjo gyvybę dau- 
geliui Nome gyventojų. 

Taigi, kad priminti žmonėms ge- 
radarybes, kurias gyvuliai, ypač šu- 
nes jiems padaro, ir buvo pastaty- 
tas šis paminklas. Paminklo atiden- 
gime dalyvavo ir pats Balto su savo 
šeimininku. 

Sumažėjo gandrų. Gandrai 
yra toliausiai į pietus lekiantieji žie- 

moti paukščiai. Jie žiemą praleidžia 
net pietų Afrikoj. 

Neseniai laikraščiai pranešė, kad 
vieną gandrą, pažymėtą Rasytės 
paukščių stoty, Kuršių kopose, lau- 
kiniai negrai nušovę ir iškilmingai 
palaidoję su tam tikromis apeigo- 
mis, kaipo šventą raukštį. Tik iš 
netyčių buvęs ant gandro kojos aliu- 
minijaus žiedas, kurį laikinai laikė, 
kaipo relikviją, pateko į pietų Afri- 
kos vyriausybės rankas. 

Per tokias tolimas keliones daug 
gandrų, suprantama, gaišta, tačiau 
niekad dar Europoj nebuvo paste- 
bėta tiek maža gandrų, kaip kad 
šiemet. Daug kur lizdai yra tušti. 
Bet niekam nebuvo aiški tokio di- 
delio sumažėjimo priežastis. Tik vi- 
sai neseniai tai pavyko susekti. Bū- 
tent, Pietų Afrikos vyriausybės žan- 
darų būrys, jodinėjęs tarnybos rei- 
kalais Katkino kalnuose, pastebėjo 
kalnuose šlaitą, kurs iš tolo baltavo, 
tarytum būtų buvęs sniego padeng- 
tas. Prijoję arčiau kareiviai pamatė, 
kad šlaitas baltas ne nuo sniego, 
bet nuo daugybės negyvų gandrų, 
kurių skaičius siekęs kelių dešimčių 
tūkstančių. Ištyrus gandrų žuvimo 
priežaštį pasirodė, kad gandrai buvę 
ledų užmušti audros metu. Spėja- 
ma, gandrus susirinkus ruoštis lėkti 

šiaurę perėti, bet užėjus kruša 
juos išžudžiusi. Tuo būdu, | savo 
gimtąsias vietas Europon šiais me- 
tais neatskrido daug gandrų. Mano- 
ma todėl, kad dar ilgus metus bus 
pastebimas gandrų sumažėjimas. 


Kaip ilgai gyvuliai gali iš- 
gyventi neėdeę? Dėlė gali ba- 
dauti ištisus metus, tik prieš tai ji 
turi prisisiurbti penkius kart tiek 
kraujo, kiek ji pati sveria. Siuo 
krauju ji minta 6 mėnesius ir po to 
pas ją atsiranda tokia atsarga rie- 
balų, kad ji gali išbūti metus neė- 
dusi. 

Visokios žuvys gali nustoti tris 
ketvirtadalius savo kūno svorio ir gy- 
venti ir plaukioti visai normaliai, 


Jūrų žuvis lašišius paprastai ba- 
dauja tris ketvirtadalius metų. 

Blakė išgyvena neėdusi 6 metus, 
todėl privisus kur nors blakių jas 
labai sunku išnaikinti. 

Varlės išbūna neėdusios visus 
metus, šuo 60 dienų, balandis 11 
dienų, o pelė tiktai 6 dienas. 

Yra ištirta, kad žinduoliams gy- 
vuliams badaujant, jų jaknos, inkstai 
ir žarnos sumažėja ligi 609/,, rau- 
menys iki 509/4, nervai iki 209/5, 
tiktai nugarkaulio ir galvos smege- 
nys nemažėja. 

mogus gali, išimtinais atsitiki- 
mais, išbūti nevalgęs 75 dienas. 

Zmogaus gyvenimas. 70 
metų amžiaus Žmogus maždaug taip 
praleido savo gyvenimą: miegojo jis 
3 metus, prie darbo — 19 metų, 
linksminosi ir meldėsi 10 metų, val- 
gė ir gėrė — 6 metus, keliavo — 
6 metus, sirgo — 4 metus ir rė- 
dėsi — 2 metu. 


Naujienėlės. Paskutinė sta- 
tistika, rodo, kad žemės rutulio gy- 
ventojų skaičius jau peržengė 2 mi- 
liardus žmoniu. Per paskutinius 15 
metų, nežiūrint karo nuostolių, žmo- 
nių padaugėjo 400 milijonų, taigi 
kasmet daugiau kaip po 26 mili- 
jonus. 


— Berlyno miesto maudyklių ir 
vonių Įstaigų statistika parodo, kad 
1935 m. pirtis, maudykles, vonias 
ir dušus aplankė 852.842 vyrai ir 
455.126 moterys. Laikraščiai šaiposi, 
kad tuo sugriauta nuomonė būk mo- 
terys mėgstančios švarmą labiau už 
vyrus. 

— Maskvos profesorius Šičev- 
skis pranašauja, kad 1950 m. susi- 
siekimui jau bus naudojama stra- 
tosfera. Į didelį aukštį iškilę milži- 
niški 15-20 motorų lėktuvai, kiek- 
vienas po 1500 arklių jėgų, galėsią 
skristi iki 1000 kilometrų greitumu 
per valandą. Maskvoj jau planuojami 
tokie milžinai lėktuvai, kuriai galė- 
sią iš Maskvos į Naujorką nuskristi 
per 8-10 valandų. 


286 JAUNIMO DRAUGAS O Ne. 


1. Uždavinys. 


Į langelius reikia įrašyti 7 penkių rai- 
džių žodžiai. Tos raidės, kurias kerta linija, 
duos sprendimą. 

Žodžių reikšmės: moters vardas, prie- 
veiksmis, veiksmažodis, kitaip „balsas“ 4 
linksnyj, prieveiksmis, žmogus kariuomenės 
priešakyje, „gerai einas“. 


A. Vabalas 3 t. 


2. Uždavinys. 


Medžio viršunėje 60 aršinų aukščio yra pelė, o žemėje prie medžio — 
katinas. Pelė nusileidžia kasdien !/2 aršino žemyn, o kiekvieną naktį !/4 
aršino lipa atgal viršun. Katinas kasdien įlipa vieną aršiną viršun, o kiek- 
vieną naktį nusileidžia !/4 aršino žemyn. Medis auga taip, jog kasdien darosi 
1/, aršino aukštesnis, o kasnakt susitraukia !/s aršino, 

Kada katinas pasieks pelę ir kaip aukštas bus tuomet medis? 

A ou E 
3. Uždavinys. Karčieme. 


Karčiamoj prie sienų stovėjo 4 stalai. Įėjo 21 išalkę kareiviai, užsakė 
pietus, prašydami ir šeimininką, kad kartu su jais valgytų. Susėdo prie stalų 
taip, kad prie tryjų stalų buvo kareiviai, prie kiekvieno 7, o prie ketvirto 
atsisėdo šeimininkas. 


O Nr. JAUNIMO DRAUGAS 287 


Kareiviai juokaudami susitarė su šeimininku, kad mokės už visus tas, 
kuris skaičiuojant liks paskutinis. O skaičiuoti turėjo aplink, imant kartu 
ir šeimininką, ta kriptimi, kaip eina laikrodžio rodyklės, prie to septintas 
turėjo būti pa:iuosuotas. Paliuosuotas galėjo laisvai apleisti karčiamą, nieko 
nemokėdamas. Paskutinis liko nustebęs... pats šeimininkas. Nuo ko pradėtą 
skaičiuoti? 

Pranas 2 t. 


4. Uždavinys. 


Rasta labai vertingi senoviški dokumentai, kurie sunku jau buvo išskai- 
tyti. Raidžių ir kai kurių skaičių vietose liko tik tamsios dėmės. Nurodytuose 
pavyzdžiuose reikia išskaičiuoti, kokių skaičių trūksta. 


1)a8d4a 22) 5a 17 3 las 
2um3 2488 B a 17 
6529 6818 gooni 
g0846 

4) Sunu 7 SJS a 5A 

358 „a98uE 

OSA 4 86 


Bevardis 2 t. 


5. Uždavinys. 


Kiek obuolių turėjau krepšyje, kuriuos padalijau vaikams? Pirmas vai- 
kas gavo pusę visų obuolių ir pusę obuolio; antras—pusę likusių ir pusę 
obuolio; taip pat trečias gavo pusę likusių ir pusę obuolio. Krepšyj liko 
4 obuoliai, be to nebuvo reikalo nė vieno obuolio perpiauti. 


Jonas? ši. 


Pasimokinkime dauginti! 


Norėdami padauginti vieną skaičių iš kito turime išmokti daugybos 
lentelę. Visą ją išmokti sunkoka. Pakanka žinoti, kiek yra 2X2; 2X3 ir t.t. 
net ligi 5X5 ir daugiau nereikia; kas lieka galima lengvai pirštais atlikti. 

Sakysime, reikia padauginti net 6 ir 8. Bet 6—=5-4- 1, 0 8=5 “5 k 
reikia 6 X 8=(5-+1) X (5+3). Reikia tat pakelti vienos rankos vieną pirštą 
ir antros rankos tris pirštus. Pakeltų pirštų suma duos dešimtis (4). Viene- 
tus gausime, padauginę vienos rankos sulenktus pirštus iš kitos rankos su- 
lenktų pirštų: 4 X 2 — 8. Gavome 48. Visai gerai. Dabar su kitais skaičiais 
patys pamėginkite. 


Ko čia juoktis? 


Kalbasi suėję pusberniai: 


— Baia žino, kodėl mano ūsai taip 
pamažu auga. 

— Nes turi didoką nosi, nuo kurios 
krentu šešėlis ir sulaiko saulės spindu- 


lius, nes be saulės niekas neauga. 


(OO) 
Cicilikas agitatorius kalba apie savo 
„rojų“: = 
— Žmogus tam tikslui gyvena, kad 
valgytų, gertų, miegotų ir laisvai links- 
mintųsi... 


Žinai, ponuli, mūsų du paršeliai taip 
ir daro — atkirto sodietis. 


(OJO) 


Telegrafo biuran įeina trys įkaušę 
vaikinai. Vienas jų sušunka: 

— Prašau tris stiklines degtinės! 

— Čia nėra degtinės, čia tclegrafas, — 
aiškina valdininkė. 

— Na, tai prašau tris stiklines tele- 
grafo, man vis tiek, —užsispyręs reikalauja 
baltakės mėgėjas. 


(OLO) 


— Kas reikia daryti, kad patektum į 
dangų, — klausia kunigas mažą berniuką. 
— Reikia pirmiausia numirti, dvasiš- 
kas tėveli, —atsakė mažas „teologas“. 
©9 


— Juk man padavei sugedusį kiauši- 
nį, —bara svetys restorano savininką. 

— Dabar pasaulyje toks sugedimas, 
kad ir vištos sugedusius kiaušinius deda — 
pasiteisino pastarasis. 

(OXO) 


— Mano sūnau, visuomet sakyk tie- 
są, nors už tai tave turėtų ir bausti. Taigi 
ar pasižadi niekuomet nemeluoti? 

— (Gerai, tėti. 

— (O dabar eik pažiūrėti, kas ten už 
durų skambina. Jei tai kaimynas, tai pasa- 
kyk, kad manęs nėra namie. 


(OJO 


Redaktorius ir leidėjas Antanas Juknevičius. 

— Pasakyk, kas tai yra beždžionė?— 
klausia mokytojas mokinį. 

— Beždžionė yra panašus į žmogų 
sutvėrimas, tiktai, kad turi uodegą ir kad 
yra labai protingas gyvulys, — paaiškino 
mokinys. 


OJO) 


Susitiko du kaimynai ir šnekasi: 

— Paveldėjau 1000 auks., bet turiu 
pasidalinti su savo broliu, — skundžiasi 
pirmasis. 

—- Kur tavo tas brolis gyvena? — 
klausia antrąsis. 

— Amerikoj. 

— O, tai tolimas giminaitis, 
teks ir 50 auksinų. 


OJO) 


jam už 


— Kaip tai? Šiandien jau rugsėjis— o 
tamsta žadėjai atiduoti man pinigus prieš- 
paskutinę vasario dieną. 

— Taip, bet vasaris visai dviejų pas- 
kutinių dienų neturi. 


OJO 


Keli jaunuoliai gyrėsi savo jėgomis. 

— Aš, — sako Jonas, —- pakeliu 200 
svarų viena ranka. 

— O aš,—sako Baltrus,—išlaužiu du- 
ris vienu kumščio smogimu. 

— O aš pažįstu Žmogų, kurs viena 
ranka sulaiko bėgantį traukinį, — vėl gi- 
riasi pirmasis. 

— Kas tai galėtų būti? — klausia an- 
trasis. 

— O gi traukinio mašinistas. 


(OJO) 


— Turbūt Tamsta čia gyveni visą sa- 
vo amžių — klausia kaimieti atvykes mo- 
kytas miestietis. 

— Dar ne visą — rimtai 
mietis. 


atsako kai- 


(OJO) 


— Ar matei, Tamsta, bėgantį kiški,— 
klausia medžiotojas artoją. 

— Taip, mačiau! 

— Ar senai bėgo — dar Žžingeidžiau 
klausia medžiotojas. 

— Prieš dvi savaites—atsakė artojas, 


OXO) 


— Kada Tamsta grąžinsi man skoľąłľ— 
klausia žydas skolininką. 

— (ūedintumeis, Jankeli, esi jau se- 
nas ir dar toks žingeidus — atsakė sko- 
lininkas. 

„RUCH“ spaustuvė Vilniuje. 


